Laacibiinta Dalka Portugal Oo Ku Guulaysatay Koobka Qaramada Yurub Ciyaar Laysla Daalay Kadib+Daawo Sawirada | Berberatoday.com\nLaacibiinta Dalka Portugal Oo Ku Guulaysatay Koobka Qaramada Yurub Ciyaar Laysla Daalay Kadib+Daawo Sawirada\nParis(Berberatoday.com)-Xulka qaranka Portugal ayaa ku guulaystay koobka qaramada Yurub ee Euro 2016 kadib markii waqtiga dheeriga ah ku garaaceen xulka qaranka marti galinayay Euro 2016 ee France. Gool kaliya oo uu waqti danbe dhaliyay Eder ayaa Portugal ka caawiyay in ay markii ugu horaysay taariikhda ay ku guulaystaan koobka qaramada Yuruub. Oohintii Cristiano Ronaldo ee dhaawicii soo gaadhay ayaa markii danbe isku badashay oohin farxadeed.\nKulanka kubbada cagta Yurub ugu wayn ee finalka Euro 2016 ayaa kulmiyay xulalka qaramada France iyo Portugal, waxayna martigaliyaasha Euro 2016 ee France ay doonayeen in ay jamaahiirtooda horteeda ku qaadaan koobka qaramada Yurub halka xulka qaranka Portugal ay doonayeen in ay markii ugu horaysay koobkan ku guulaystaan oo ay taariikh abuuraan.\nTababaraha xulka qaranka France ee Didier Deschamps ayaa markale soo xushay shax anu waxba ka badalin waxayna ayd kulankii saddexaad oo uu ku ciyaaro shax isku mid ah. Waxaana sidii la filayay weerarka France markale hogaaminayay Antoine Griezmann iyo Olivier Giroud. Halka Samuel Umtiti oo kulankii Germany qaab ciyaareed cajiib ah soo badhigay uu difaaca dhexe kala ciyaarayay Laurent Koscielny.\nKaydka: Jallet, Rami, Kante, Cabaye, Gignac, Martial, Schneiderlin, Mangala, Mandanda, Digne, Coman, Costil.\nKaydka: Alves, Carvalho, Moutinho, Eder, Vieirinha, Lopes, Danilo, Gomes, R. Silva, Eliseu, Quaresma, Eduardo.\nWarka ugu wayn qaybta hore ee kulankan ayaa aha in kabtanka xulka qaranka Portugal ee Cristiano Ronaldo dhaawac ciyaarta looga dhex qaaday kadib markii uu waqti kooban garoonka ku jiray. Daqiiqadii 8 aad Ronlado ayuu dhaawac soo gaadhay kadib markii ay kubbad isku qabsadeen xidiga ree France ee Dimitri Payet laakiin Ronlado ayaa dibada lagu soo daaweeyay wuxuuna markale ku soo laabtay garoonka.\nInkasta oo uu Ronlado isku dayay in uu ciyaarta sii wato haddana waxa ugu danbayn awooday waayay in uu sii ciyaari karo waxaana ugu danbayn ciyaarta laga saaray waxaana daqiiqadii 25 aad lagu soo badalay Ricardo Quaresma. Ronaldo ayaa si wayn uga murugooday dhibta soo gaadhay waxaana garoonka laga qaaday isaga oo ay ilmaynaya.\nHaddii aan dib ugu soo laabanayo warbixinta qaybtii hore ee kulankan, waxa ay labada xul qaran awoodi waayeen in ay wax goolal ah kala dhaliyaan laakiin xulka qaranka France ayaa helay fursad cajiib ah isla markaana goolal loo fishay. Portugal ayaa markii uu Ronaldo baxay muujiyay in ayna ahayn xul tiirsan hal ciyaartoy waxayna markooda abuureen fursado fiiican.\nDAQIIQADII 9 aad France ayaa ugu dhawaaday in ay hogaanka ciyaarta la wareegaan kadib markii uu Griezmann darbo cajiib ah oo madaxa ah uu ku bartilmaameedsaday laakiin falcelintii goolhaye Patricio ayaa ahayd mid ka sii layaab badan iskudaygii Griezmann wuxuuna goolhayaha Portugal ee Patricio uu France ka beeniyay gool cadaan ahaa.\nMoussa Sissoko ayaa si wayn kulankan uga dhex muuqday wuxuuna dhawr jeer isku dayay in uu France goolka furitaanka u keeno wuxuuna dhibaato badan ku abuurayay difaaca xulka qaranka Portugal .Moussa Sissoko ayaa awooda iyo orod badan isku darsaday wuxuuna si xoogan kubbada ula dhex ordayay difaaca xulka qaranka Portugal.\nDAQIIQADII 33 AAD France ayaa markale soo qaaday weerar cajiib ah iyada oo Payet uu kubbad fiican xerada ganaaxa Portugal uu ku siiyay Moussa Sissoko kaas oo farsamo cajiib ah iskaga mashquuliyay difaaca Portugal laakiin darbo uu goolka furitaanka ku dhalin lahaa ayuu markale goolhaye Patricio uu si fiican iskaga badbaadiyay, waxayna ahayd fursadii labaad ee ugu halista badnayd oo France qaybtii hore helaan.\nIntaa wixii ka danbeeyay ilaa dhamaadkii qaybtii hore xulka qaranka Portugal ayaa la soo baxay dardar cusub iyada oo Sanches, Nani iyo Guerreiro ayaa dhibaato badan ku abuurayay difaaca xulka qarnaka France iyada oo khibrada Ricardo Quaresma ay wax wayn ku soo kordhisay weerarka Portugal. Si kastaba qaybta hore ee kulankan ayaa ku dhamaday barbaro gool la’an ah.\nMarkii layskugu soo laabtay qaybtii danbe ee kulankan labada xul qaran ayaa soo laabtay iyaga oo doonaya in ay ciyaarta wax ka badalaan waxayna si xoogan ku raadinayeen goolka furitaanka oo mid kasta muhiimad wayn u lahaa.Laakiin waxaa xamaada ciyaarta hoos udhigayay in labada xul qaran ay taxadar wayn ka muujinayeen dhinaca difaaca.\nMarkii ay ciyaartu isbadal yeelan wayday tababaraha xulka qaranka France ayaa ciyaarta ka saaray Dimitri Payet wuxuuna kaydka uga yeedhay Kingsley Coman. Tabababre Didier Deschamps ayaa doonayay in uu kooxdiisa dhiig cusub ku shubo si ay dardar fiican ula yimaadan.\nDAQIIQADII 66 aad GOOOOL. GOOL! MAYA.MAYA. Laakiin sidee ayayna gool u noqon?. Jamaahiirta xulka qaranka France iyo shaqaalaha tababarka ayaa sii bilaabay in ay u dabaal degaan waxa uu muuqday goolkii ugu horeeyay ee kulankan laakiin neefta ayaa dib ugu noqotay .\nSaamaynta Kingsley Coman ayaa markiiba la dareemay wuxuuna dhinaca bidix soo kale jeed jeediyay dhawr xidig oo Portugal ah laakiin karoos qurux badan oo uu soo qaaday ayuu Griezmann si fiican madax ugu darbeeyay waxayna u muuqatay in ay kubbadu shabaqa gashay laakiin wax yar ayay birta sare ka martay.Alla maxay fursad cajiib ah ahayd!.\nFrance ayaa markan noqday xulka qaranka laga filan karayay goolka furitaanka waxayna Portugal bilawday in ay si xoogan u difaacdaan. Daqiiqadii 75 aad markale xulka qaranka France ayaa helay fursad aan la rumaysan karin waxaana markale shaqo layaableh soo qabtay Coman kaas oo kubbad hadiyad ah goolka hortiisa ku siiyay Olivier Giroud laakiin layaabka fursad badbaadinta goolhaye Rui Patricio ayaa halkeeda ka sii socotay wuxuuna markan badbaadiyay kubbad uu giroud la hortaagnaa.\nDAQIIQADII 80 AAD Xulka qaranka Portugal ayaa helay laba fursadoo oo xidhiidh ah isla markaana ahaa fursadihii ugu fiicnaa ee ay kulankan ka heleen waxaana marka hore fursad layaableh helay Nani oo kubbad qurux badan dhinaca midig ka soo bartilmaameed saday goolka France laakiin goolhaye Hugo Lloris ayaa dirqi hal gacan kubabda goolkiisa kaga joojiay laakiin kubbada ayaa markale u tagtay Quaresma kaas oo isku dayay in uu laba lugoodley ku dhaliyo goolka balse markan Hugo Lloris ayaa diyaar ahaa. Alla maxay markan Portugal goolka furitaanka ku dhawaadeen!.\nXamaasadii laga doonayay kulan final ah ayaa hadda si dhab ah loo dareemay waxayna xaaladu noqotay mid wadno xanuun ah. Daqiiqadii 85 aad markale France ayaa helay fursad gool lagu dhalin karay kadib markii uu Moussa Sissoko darbo ka soo tuuray meel aad uga baxsanayd xerada ganaaxa Portugal waxaana kubbad dirqi iskaga dhirbaaxay isla markaana goolkiisa ka badbaadiyay goolhaye Rui Patricio.\nMALAHA AJAL AYAA U LAABAN!! Daqiiqadii 92 aad ee dhamadkii ciyaarta waxay u muuqatay in waxkastaaba ay soo dhamaadeen isla markaana ay France hanteen koobka qaramada Yurub laakiin sidaa waxba ku may dhamaane waxay noqotay wax la soo dhaafay isla markaana taariikh noqday.\nAndre-Pierre Gignac ayaa dhulka dhigay difaaca Portugal ee Pepe wuxuuna si fiican kubbada u hoosmariyay goolhaye Rui Ptrico laakiin birta goolka ayaa France ka beenisay goolkii ay koobka ku qaadi laaahaayen isla markaala waqti dheeri ah looga baaqan lahaa. Qof kastaaba waxa uu u qaatay in Portugal ay ajali u laaban tahay. Haddii aan hore u soo sheegtay in halis badani ay jirtay iska ilaw wixii hore fursada Andre-Pierre Gignac ayaa ahayd fursadii ugu cajiib sanayd. Waqtigii dheeriga ahaa ee ciyaarta ayaana ku dhamaday barbaro gool la’aan ah.\nBilawgii waqtiga dheeriga ahaa Pepe ayaa ugu dhawaaday in uu goolka furitaanka udhalyo Portugal kadib markii uu si xoogan madax ugu darbeeyay kubbad laaga xorta ah oo la soo tuuray laakiin inkasta oo ay darbadiisa wax yar u martay goolka haddana calanwadaha ayaa tilmaamay in Portugal ay offside ku jireen. Ronaldo ayaa markii danbe soo fadhiistay kurisga kaydka isaga oo u muuqday in uu dareenkiisa soo dajiyay.\nDAQIIQADII 103 aad Portugal ayaa markale helay fursad cajiib ah isla markaana gool loo fishay kadib markii uu Quaresma koorne soo tuuray waxaana fursad cumarigiiba hal mar ah helay Eder laakiin goolhaye Hugo Lloris ayaa markan sameeyay badbaadin layaableh si uu ciyaarta gool la’aan ugu sii hayo. 15 kii daqiiqo ee hore ee waqtiga dheeriga ahaa ayaa ku dhamaaday gool la’aan.\nLabada xul qaran ayaa 15 daqiiqo oo kaliya u jiray hanashada koobka qaramada Yurub, waxayna markale bilawdeen in ay dagaalka sii wadaan. Daqiiqadii 106 aad Laurent Koscielny ayaa kaadhka digniinta ah lagu siiyay in uu kubbad gacan ku dhuftay laakiin muuqalada iyo sawirada danbe ayaa muujiyay in Eder uu kubbada gacanta ku dhugtay. Portugal ayaana kubbada loo dhigay meel halis ah, kubbada laaga xorta ah ayaa birta goolka France ku dhacday waxana kubbada isa soo dhaafiyay halista.\nWAQTIGII CIYAARTA: GOOOOOOOL GOOOOOL!. Xulka qaranka Portugal ayaa ugu danbayn jabiyay ismari waagii waqtiga dheer soo taagnaa waxaana gool qurux badan indha aduunka ku xaday Eder kaas oo kubbad joog hoose ku socota ka darbeeyay meel ka baxsanayd xerada ganaaxa France, goolhaye Hugo Lloris ayaa ku fashilmay in uu goolkiisa ka joojiyo kubbadan waxayna\nGoolkan ayaa wadnaha gooyay xulka qarnka France waxayna u muuqdeen kuwo garan waayay sidii ay ciyaarta dib ugu soo laaban lahaayeen. Inkasta oo ay France isku dayeen in ay dadaalkooda laba jibaareen haddana waxay ka shalaynayeen fursadihii tirada badnaa ee ay lumiyeen waxayna ugu danbayn ciyaartu ku dhamaatay 1:0 ay Portugal ku qaadeen koobka qaramada Yurub ee Euro 2016.


Taariikhda My Butros » Jacaylka ee 7 Talaabooyinka Easy\nHoos jacayl waa mid ka mid ah dareemada ugu sixir adduunka. Buuxsamay Naciimo daahir ah iyo raalli, isagoo jacayl qofka xaq ka dhigaa inaad dareento sida haddii aad ka adkaan kartaa wax. Markii aanu run ahaantii jeclahay qof, kulma farxad iyo murugo labadaba waa caddayn dhab ah oo ka mid ah daacadda faa'daysan doono xidhiidhka. Iyadoo jacaylka waa adag, hoos ku aynu tilmaamnay waxa jacayl yahay iyo sida si ay u gaaraan waarta jacaylka ee 7 tallaabooyinka fudud.\nStep #1: Mid ka mid ah ayaa\nSaaxiibkiisa ay nafsaddaadu ka sugayeen in la helay. Inta badan, aad isla markiiba la ogaado marka aad la kulanto aad kala bar kale, waayo, laba isku xiro iyo waxaad dareemi doontaa sida haddii aad weligiis garteen. Marka aad ka heli this, waxaa muhiim ah in la darso oo keliya wanaagsan ee. Raadinta ayna duleella in lammaanahaaga kaliya waxay keeni doontaa in xunuun. In ay qaataan qayb kasta oo lammaanahaaga iyo in soo laabashada Baro, waxaad heli doontaa daacad weligeed ah iyo jacaylka.\nStep #2: Tiraan baahida lammaanahaaga\nIn xidhiidh kasta waxaa muhiim ah in baahidaada waa isu miisaamid la-hawlgalayaasha aad. Inta badan waxaad noqon doontaa bogga isku laakiin waxaa jiri doona qaar ka mid ah xaaladood iyo jeer marka baahidaada waa kala duwan. Waxaa muhiim ah in Naftaada halkooda dhig wehelkaaga si loo hubiyo in dhamaan baahiyahooda la kulmay.\nStep #3: Dhageyso lammaanahaaga\nDhageysiga qof aad jeceshahay waa habka ugu fiican ee lagu barto cidda ay yihiin in lagu daro sidii aad u daboolaan baahidooda. Waxa kale oo ay kaa caawin doontaa in aad dareentid xidhiido lammaanahaaga, fahmo halka ay ku sugan yihiin halganka shakhsi, iyaga taageeraan in times of baahan, oo ogaan siyaabo kala duwan si ay u caawiyaan oo waxaan ka dhigi dhoola. Sida dadbaa, waxa aan si joogto barashada iyo kordhaya taas oo ah sababta dhagaysiga waxaa muhiim ah in ay ku ekaadaan jacaylka aad u xoog badan.\nStep #4: Majeero lammaanahaaga\nDaacadnimo mahadiyay kulli wixii wanaagsanaa oo ku saabsan lamaanahaaga iyo waxyaalaha fiican in ay u gacan ka geysanaya xoojinta curaarta. Sifada wanaagsan waxay sahlaysaa in aynu wax kale tagaan, iska indha ku mashquusho ah ee khilaafaadka, iyo in ay aqbalaan hawsha kor ku nool si wada-hawlgalayaasha aad ka filayso.\nStep #5: Waqti la qaado lamaanahaaga\nMarkii ay si wadajir ah ku qaataan Qorshaynta waa muhiim si ay u koraan sidii laba qof oo. By waqti wada, waxaad ka heli doontaa inaad la wadaagto afkaartaada, dareenka, iyo dhibaatooyin. Iyada oo waqtigaan la wadaago, curaarta qoto doonaa sameynta saaxiib dhow ee intaa dheer in xiriir jacayl. Furaha jacayl daa'im ah waa in ay noqdaan kuwa ugu fiican ee asxaabta.\nStep #6: Falid aad nolosha la wadaagto\nHaddii aad u malaynayso in wax fiican, waxay ku odhan lammaanahaaga. Raxmadda waa sifo weli si xoog leh ka taataabtay dhif. In kasta oo ay qaadanayso nuglaanta si falid, meanness ugu danbeyn iska cuno ee iskaashi halka naxariis waxaa ababin.\nStep #7: Romantic nool\nSafarka A jaceyl ama uu farta ma aha oo kaliya la yaab leh ugu fiican laakiin waayo-aragnimo ku caawisaa in wax nool iyo dareen. Fahmida wax cusub wada caawin doonaan waxyaalo cusub oo xiiso leh qaawiyo oo ku saabsan midba midka kale.\nIn kasta oo dhacaya in jacaylka waa xiiso leh, sidoo kale waxaa muhiim ah in la ogsoonaado in hamiday iyo xoojinta la mid ma aha sida Shukaansiga. Love geesinimo iyo shaqada, oo waa isku jira ee dhinacyada badan oo kala duwan ka dhigaya jacayl xooggan. Laakiin mar jacaylka gaadho heerkaas adag, waxa uu noqonayaa mid dalalka taagero iyada oo khafiif, oo waa xiriir ah oo si dhab ah marnaba la jabin.


DEG-DEG: Alshabaab oo dilay 25 ka mid ah booliska Kenya – Mareeg.com somalia, World News and Opinion.\nDEG-DEG: Alshabaab oo dilay 25 ka mid ah booliska Kenya\nA warsame 26 May 2015 26 May 2015\nMareeg.com: Sida ay qoreen wargeysyada kasoo baxa Kenya, ee kala ah The Standard iyo Daily Nation, dabley hubeusan oo loo badinayo iney ka tirsan yihiin Alshabaab ayaa shalay oo siniin ah 25 boolis ku dilay deegaanka Yumbis oo 45 meyl u jira magaalada Garissa ee xarrunta gobolka Woqoo Bari Kenya.\nBooliskan ayaa la laayey kadib markii gaari ay la socdeen ay la qaraxday miino dhulka lagu aasay, sida ay qortay warbaahinta Kenya iyo tan Reer Galbeedka.\nSidoo kale, waxaa ragga Shabaabka weerar toos ah ku qaadeen gaadiidka kale ee ay wateen booliska Kenya, waxeyna halkaas ku gubeen 5 gaari oo boolis watay.\nAfhayeen u hadlay booliska, oo lagu magacaabo Masoud Mwinyi ayaa xaqiijiyey inuu dhacay weerar lagu qaaday booliska Kenya oo marayey meel ka mid ah county-ga Gaarisa.\nDhanka kale, Afhayeenka howlgallada Alshabaab, C/Caziiz Abuu Muscab Idaacadda Andalus ee afka xarakadaas ku hadasha u sheegay in ay dileen 20 katirsan ciidanka booliska Kenya islamarkaana ay gubeen 5 kamid ah gaadiidka dagaalka oo ciidanka lalaayay ay wateen.\n“Ciidamada Mujaahidiintu weerar guulaystay ayay ku qaadeen ciidamada saliibiyiinta Kenya, khasaaraha dhimashada wuxuu ka badanyahay 20 askari, halka 5 gaari oo gaaladu wateen lagubay” ayuu yiri Sheekh Abuu Muscab.\nAlshabaab ayaa qaaday weerar lagu hoobtay oo bishii Aprli ee lasoo dhaafay ka dhacay Jaamacadda magaalada Gaarisa, waxaana halkaas lagu dilay 148 ruux oo u badnaa arday.\nMuxuu qabanayaa Premier Bank oo dhawaan laga furay Muqdisho?\nRW Cumar Cabdirashid oo kusii jeeda Kismaayo (Sababta socdaalka)


Haweeneey Aflagaadaysay Madaxweynaha Turkiga Oo Maxkamad La Soo Taagay – somalilandtoday.com\n(SLT-Ankara)-Haweenay siyaasiyad ah oo caan ah ayaa maxkamad lagu soo taagay magaalada Istanbul ayadoo loo haysto eedaymo la xidhiidha in ay aflagaadaysay Madaxweynaha Trukiga, Recep Tayyip Erdogan.\nWararka ayaa sheegay in Kanan Kavtangioglu, oo madax ka ah laan ka tirsan xisbiga calmaaniga ah ee Republican People’s Party, ay mudan doonto 17 sano oo xabsi ah haddii dambigaas lagu helo.\nXisbiga mucaaradka ah ayaana doorashadii ka dhacday magaalada Istanbul uga guulaystay xisbiga talada haya ee AK. Boqolaal qof oo gacansiinayey Ms Kavtangioglu, ayaa Jimcihii soo buux dhaafiyey maxkamadda, balse maxkamadaynta ayaa dib loogu dhigay 18-ka bisha dambe ee July.\nIkram Emamoglu, oo dhawaan ku guulaystay xilka maayarka magaalada Istanbul, oo ay gabadhan isku xisbi yihiin ayaa eedaymaha loo soo jeediyey Ms Kavtangioglu, ku tilmaamay kuwo “Sumcadeeda siyaasadeed lagu xumaynayo”.\nWaxa uu intaas ku daray in tallaabadani ay tahay “mid lagu xakamaynayo xorriyadda iyo xuquuqda hadalka” waxa uuna sheegay in uu garab taagan yahay.\nEmamoglu, ayaa aqlabiyad mug leh uga adkaaday Ra’iisal Wasaarihii hore ee Turkiga Ben Ali Yildirim, oo doorasho ku celis ah ay ku tartameen jagada maayarka magaalada Istanbul, kaddib makii la baabi’iyey natiijooyinkii hore.\nMaxay yihiin eedaymaha loo soo jeediyey?\nMs Kavtangioglu, ayaa lagu maxkamadaynayaa qoraallo ay ku soo qortay barteeda twitter-ka oo ay qaarkod qoraty lix sano ka hor.\nMs Kavtangioglu, ayaa ku eedaysan in ay “aflagaadaysay” madaxweyne Erdugan iyo xukuumadda Turkigaba, oo ay faafisay dacaayado argagixiso.\nWararka ayaa sheegaya in hadalladaas loo haysto ay la xidhiidhaan dibadbaxyadii xukuumadda looga soo horjeeday ee dhacay sannadkii 2013 laguna taageerayey xisbiga “la mamnuucay” ee PKK.\nSida dadka wax falanqeeya ay sheegayaan Ms Kavtangioglu ayaa kaalin wayn ka ciyaartay guusha Emamoglu, kaas oo soo afjaray 25 sano oo xisbiga talada haya ee AK uu xukumayey magaalada Isanbul.\nDoorashada maayarka Istanbul ayaana loo arkayey in ay tahay afti dadweyne oo loo qaaday xukunka madaxweyne Erdugan, kaas oo horay u yidhi: “Ciddii Istanbul ku guulaysata, ayaa Turkiga oo dhan ku guulaysatay”.


Covidien-19 Saameynta Turkey ee Difaaca iyo Aerospace Warshadaha | RayHaber | raillynews\n[28 / 05 / 2020] Goorma ayaa wicitaanada iyo soosaarashadu bilaabmayaan?\t06 Ankara\n[28 / 05 / 2020] Horumarinta Flash ..! Kor u qaadista Munaasabadda Tareenka Korantada Qaranka ee Tareenka ayaa la joojiyay\t54 Sakarya\n[28 / 05 / 2020] Ardayda Galeysa Imtixaanka YKS! Imtixaanka Cilmiga tooska ah ee internetka laga helo ee loo yaqaan "MEB"\tGUUD\n[28 / 05 / 2020] 1 Bilyan Euro Deegaanka iyo Mashruuca Kaabayaasha ka socda Wasaaradda Deegaanka iyo Magaalooyinka\tGUUD\n[28 / 05 / 2020] Khadka taleefanka ee ALO 183 Waxaa Lagu Soo Bandhigay Adeegga Muwaadiniinta\t06 Ankara\nHomeGUUDCovidien-19 Saameynta Turkey ee Difaaca iyo Aerospace Industry\nCovidien-19 Saameynta Turkey ee Difaaca iyo Aerospace Industry\n30 / 04 / 2020 GUUD, cimilada, Headline, ISDIFAACA, TURKEY\nCovidien ee difaaca iyo warshadaha aerospace turkey caalamka iyo saamaynta\nQeybta Warshadaha Difaaca iyo Duulista ayaa sidoo kale qeybtooda ka heshay waxyeelada uu keenay viruska Corona, kaasoo ku faafay adduunka oo dhan, kana soo bilaaba Shiinaha. Soosaarka, keenista, caruusadaha iyo heshiisyada ayaa la joojiyay fayraska dilay kumanaan qof.\nDhacdooyinka ku dhaca dhinaca sahayda ayaa laga yaabaa inay yihiin saameynta ugu muuqata ee saameynta dillaacday ee ku faafaya waaxda difaaca. Shirkadaha ku tiirsan silsiladaha sahayda ee wadamada uu cudurku ka dhacay ama wadamada ay dhibaatadu saameysey waa dhibanayaashu. Yurub dhexdeeda, oo hadda loo yaqaan xarunta fayraska, dhibaatooyin halis ah ayaa laga soo maray. Shirkadaha maraakiibta sida Fincantieri ee Talyaaniga iyo Navantia ee Spain waxay go’aansadeen inay joojiyaan mashaariic badan. Shirkado badan oo difaaca Yurub ah ayaa la kulmi doona isu dheelitir la'aanta safka wax soo saarka iyo keenida sababta oo ah mashaariicda go'aansaday inay gebi ahaan ama gebi ahaanba joojiyaan.\nShirkadaha Difaaca Weyn\nFayraska Corona, oo si qoto dheer u saameeyay adduunka oo dhan, wuxuu sidoo kale ku dhuftay kaydka kooxaha warshadaha difaaca. Kaydka shirkadaha sida Lockheed Martin iyo Leonardo waxay la kulmeen hoos u dhac aad u daran. Saamiyada qaar ka mid ah shirkadaha gaashaandhiggu waxay ku ganacsanayaan sicirka ugu hooseeya shantii sano ee la soo dhaafay. Tani waa xaalad cabsi leh. In kasta oo uusan wali saameyn ku yeelan suuqyada sare, natiijooyinkeeda aan tooska ahayn waxay keeni kartaa dhibaatooyin daran. Shirkadaha qorsheynaya inay soo saaraan saamiyo si ay u maal gashadaan maalgashikooda waa inay dib u dhigaan fikradaha ku jira sawirka halista ku jira. Xaaladda kale ee welwelka leh ee shirkadaha waa; ururada qaar ayaa iibsan kara saamiyo raqiis ah, taasoo keenaysa in shirkadaha qaar ay lumin waayaan ama ay la wareegaan. Shirkadaha gaashaandhiggu way soo celin karaan kaydkooda si ay uga badbaadaan shilalka noocaas ah. Si kastaba ha noqotee, tani waxay u horseedi doontaa shirkadda inay bixiso lacag badan oo laga yaabo inay lumiso dareere marka loo baahdo.\nCorona Saamaynta dalka Turkiga\nMarka waaxda Difaaca iyo Duulista Hawada la baaro iyadoo la fiirinayo tirooyinka dhoofinta saddexdii bilood ee hore ee 2020, waxay umuuqataa in muggeedu hoos u dhacay marka la barbar dhigo sanadkii hore. Markii fayrasku bilaabay inuu ku faafo waddankeena bishii Maarso, saamaynta xun ee Corona way cadahay.\ndata Golaha Turkey dhoofinta marka ka qaybta Aerospace iyo Difaaca Industry viewed, sida in bilood ee hore ee 2019 614.718 $ Milyan ayaa lagu ogaaday in tirooyinka, in bilood ee hore ee 2020 482.676 $ Million 'in ay hoos dheceen. Haddii aan u baahanahay inaan isbarbar dhig ku sameysanno inta u dhexeysa rubuc koowaad ee sannadka 2020 iyo 2019, waxaa la arkaa inay jirto hoos-u-dhac.21.5%. Markaan fiirinayo xogta Maarso; Muuqaalka dhoofinta ee bishii Maarso, oo ahayd $ 2019 milyan sanadka 282.563, wuxuu hoos u dhacay $ 2020 milyan sanadka 141.817. Tani waxay muujineysaa in isweydaarsiga bisha Maarso ee udhaxeysa labada sano uu ku dhowaaday inuu kalabar goos goos ah -49,8%.\nKardemir oo xabbad-joojin siiya warshadaha difaaca\nSaamaynta Covid-19 ee Warshadaha Eskişehir\nSaamaynta Covid-19 ee Baadhista Gaadiidka Magaalada Istanbul\nSaamaynta Covid-19 ee Dhaqaalaha waxay socon doontaa ugu yaraan Hal sano\nEGİAD Waxay Qiimeyneysaa Muuqaal macquul ah oo dhaqaale oo ah Covid-19 oo leh Webinar\nTaageero ka timid BEBKA ilaa garoonka diyaaradaha, tareenada iyo difaaca\nBEBKA oo loo wareejiyo Gargaarka Warshadaha Soomaliya ee Bursa\nTÜLOMSAŞ waxay ku dareysaa qiimaha tareenada Turkiga\nWarshad Konya ah oo garaacday mashruuca taraamka\nTaageerada BEBKA waxay bixisaa Nolosha Eskisehir Warshadaha\nITSO Amisom Eskisehir Warshadaha\nTababar ku saabsan Liberalization iyo Saamaynta Gaadiidka Tareenka - Martiqaad Raadin ah\nWasaaradda Gaadiidka ayaa sheegtay inay Joojiso iibinta Tigidhada Basaska Qiimaha Lacagta\nWadashaqayn lala yeesho ASELSAN oo loogu talagay Signal Railway oo ka socota Jaamacadda Ganacsiga Magaalada Istanbul\nTerminal Airport-ka Istanbul wuxuu Noqday Dhismaha Shahaadada dahabiga ee LEED ee ugu Weyn Caalamka\nWasiirka Karaismailoğlu: 'Wax Kordhin Kusoo Bandhigida khidmadaha Tigidhada'\nJawaabta Deg Deg ah Wadada Iskuxirida Korantada ee Ordu\nFasaxyada Fasaxyada Wadooyinka Caasimadda\nShot koowaad ee Pickaxe ee Etimesgut Istasyon Street\nKhad 200 oo Saacado Duulimaad ah ayaa Cusboonaysiiyay\nSonkorta AKP: "Ha walwelin, YHT waxay ku joogsan doontaa Kocaeli"\nEken wuxuu ugu yeeraa Bayraktar in lagu soo saaro National UAV Demirağ OIZ\nShirkadaha Basaska ayaa Duulimaadyo Bilaabanaya June 4\nTallaabada koowaad ee Nidaamka Caadiga ah ee Samsun! Duulimaadyada Tram oo sii kordhaya\nHawlaha ganacsiga Yacht waxaa laga bilaabi doonaa bisha Juun 1 dhexdeeda baaxadda Nidaamka Caadiga ah\nOgeysiiska Udiridda: Howlaha Wadada Tareenka Ayaa La Dhameysan doonaa - Diyarbakır Kurtalan Line\nMaddaarka Istanbul, oo ah HUB caalami ah sanadkiisii ugu horreeyay oo leh qaab-dhismeedkiisa u gaarka ah, kaabayaasha adag, tikniyoolajiyadda sare iyo waayo-aragnimada safarka oo heer sare ah, ayaa leh guul cusub. [More ...]\nWasiirka Gaashaandhigga Qaranka Hulusi Akar ayaa ku dhawaaqay in yeedhiska iyo hoos-u-dhigista ay bilaabmi doonto 31-ka May. Sida ku xusan bayaanka ay soo saartay Wasaaradda, waxaa gudoomiye u ah Wasiirka Gaashaandhigga Qaranka Akar, Taliyaha Guud ee Ciidamada Gen. Yaar. [More ...]\nCovid-19 waxay xambaartaa Shabakada SAHA Istanbul ee Wadashaqeysa Dunida dhijitaalka ah\nMarka la eego baaxadda Gawaarida Ganacsiga ee Bursa, Shaqada Jirka, Superstructure iyo Shirkadaha Soo Saara Qeybta UR-GE oo ay fuliso Rugta Ganacsiga iyo Warshadaha ee BursO (BTSO), sanadkan, Mareykanka [More ...]\nDarawalka IETT Ahmet Köse, oo lagu daweeyay cudurka Covid 19, ayaa xaq u leh howlgab inta uu kasoo kabanayo. Hawshan, Ahmet Köse, oo codsiga u keenay hay'adda, ayaa sii waday dawayntiisa. [More ...]\nSaameynta Buundada Canaaq ee Lapseki ayaa laga wada hadlay\nTurkey ee Tababarka Civil Aviation ee Tababarayaasha ee Hale Future\nLiberalization in Railways iyo Saameyntooda ku saabsan Dhaqaalaha Global!\nAviation Area noqday World ee sida dhaqsaha badan Koraaya dalalka Turkey\nCanshuurta Isweydaarsiga Dibadda: Sicirka Canshuuraha ee Isdhaafsiga Dibadda iyo Macaamilada Lacagta Dahabka ayaa ka korodhay 2kiiba kun ilaa 1 Boqolkiiba! Waxay bixin doontaa $ 100 Canshuur oo $ 1 ah


C/risaaq Nuux Maxamed oo jaamacadd ka qalin jabiyay isagoo 70 sanno jir ah (dhegayso) – Radio Daljir\nSiteenbar 30, 2017 11:44 b 0\nAgaasimaha guud ee wasaaradda haweenka iyo arrimaha qoyska Puntland C/risaaq Nuux Maxamed Ciise (Hantiile) waxaa uu kamid ahaa dufcadii u dambeysay ee ka qalin jabiyay kulliyadda Culuumta Siyaasadda ee jaamacadda Bariga Afrika, ee magaalada Garowe.\nArday badan ayaa qalin jabisay, waxaase C/risaaq Nuux uu kaga duwan yahay wuxuu waxabarashada jaamacadda dhammeystay isagoo ilaa toddobaad tan jir ah oo ay fasal la fadhiday arday da’ yar oo qaar kood uu dhali karto halka qaarna uu ba awoowe u noqon karo.\nC/risaaq Nuux Maxamed , oo aad ugu faraxay guusha uu gaaray ayaa aad ugu mahadceliyay macallimiinta iyo ardada Jaamacadda.\nMagaalada Garoowe ayuu iigu warramay Cabdirisaaq Nuux Maxamed waxaa ugu horrayn aan weydiiyay sababta ay sharciga u baratay.\nRaysal wasaare Khayre oo xariga ka jaray saldhiga wayn ee Turkiga


Madaxweynaha Jabuuti oo ka hadlay Xiisadda Soomaaliya iyo Kenya | Aftahan News\nMadaxweynaha Jabuuti oo ka hadlay Xiisadda Soomaaliya iyo Kenya\nDjibouti (Aftahannews)- Madaxweynaha Jabuuti Ismaaciil Cumar Geelle ayaa ka hadlay xiisadda Soomaaliya iyo Kenya, isagoo markii ugu horreysay ka jawaabay dhaleecayn uga timid dhinaca xukuumadda federaalka Soomaaliya.\nDabayaaqadii sanadkii lasoo dhaafay, waxaa mar kale cirka isku shareeray xiisadda sii xumeyneysay xidhiidhka labada dal, kaddib markii dowladda federaalka Soomaaliya ay dalka dariska la ah ee Kenya ku eedeysay in ay farogalin ku heyso arrimaheeda gaarka ah.\nMadaxweynaha Soomaaliya, Maxamed Cabdullaahi Farmaajo iyo dhigiisa Kenya, Uhuru Kneyatta ayaa bishii December isku arkay shirkii IGAD ee ka dhacay dalka Jabuuti, inkastoo ay wehlinayeen Ra’iisal Wasaaraha Itoobiya Abiy Axmed iyo Madaxweynaha Jabuuti Ismaaciil Cumar Geelle.\nMadaxweynaha Jabuuti, Ismaaciil Cumar Geelle\nJabuuti ayaa xilligaas loo xil saaray in ay dadaal u sameyso sidii loo dajin lahaa xiisadda heerka sare joogtay ee labada dal, islamarkiina waxay Jabuuti sameysay guddi xaqiiqo raadin ah oo soo baadha tabashooyinka ay Soomaaliya qabtay.\nHase ahaatee, xaaladda ayaa waji kale yeelatay kaddib markii dowladda Soomaaliya ay aad uga cadhootay natiijada guddigii Jabuuti oo muujisay in ay “inta badan waxba kama jiraan ahaayeen eedeymihii ay Soomaaliya u jeedisay Kenya.\nMadaxweynaha Jabuuti, Ismaaciil Cumar Geelle, oo BBC-da wareysi siiyay ayaa markii ugu horreysay tan iyo xilligaas ka hadlay xasaradda labada wadan.\nGeelle ayaa sheegay in lagama maarmaan ay tahay in la hagaajiyo xidhiidhka Muqdisho iyo Nairobi\n“Xidhiidhka Soomaaliya iyo Kenya way ku khasban yihiin in ay wadashaqeeyaan, in ay xidhiidh fiican yeeshaan, in ay is isxtiraamaan, dadku ay wax wada qabsadaan,” ayuu yidhi isagoo si adag u hadlayay.\nWaxa uu intaas ku daray in labada waddan ay daris yihiin, islamarkaana ayna sina u kala maarmin.\n“Labada dal dadkoodu waligoodba way wada noolaayeen, wayna wada noolaan doonaan. Waxaan nahay dad wax wada qabsada, wada dhashay, khilaafna wuu yimaadaa wuuna baxaa, laakiin dadku ma guurayaan, dalkuna ma guurayo,” ayuu sii raaciyay hadalkiisa.\nMadaxweynaha Jabuuti ayaa sharraxay sababtii uu dowladda Soomaaliya ugu jawaabi waayay markii ay ka cadhoortay sida ay Jabuuti u wajahday khilaafka Soomaaliya iyo Kenya.\n“Tan ugu horreysa, Soomaaliya iyo Jabuuti cid kala kaxeyn karta ma jirto, tan labaadna howshan waxay ku timid dalab uu madaxweynaha Soomaaliya ku soo bandhigay shir madaxeedkii IGAD, oo nala yidhi ‘idinkaa ugu dhowe bal soo eega’, waan iska diidi karnay oo waan odhan karnay cid kale u dirsada, laakiin kalgacal baan u oggolaanay,” ayuu yidhi.\n‘Shir madaxeed baa lala sugayaa’\nIsagoo hadalkiisa sii wata ayuu yidhi: “Waxa aan soo aragnay iyo waxa aan qornayna ragga Soomaaliyeed ma ayna aqrininba runta haddii la eego, mana garanayaan wixii ku dhex jiray meeshaas. Shir madaxeed baa lala sugayaa oo arrintaas lagu faaqidi doonaa ayaa ku qoran, waxa loo buunbuuniyay ee loo qeyliyay annagu ma garaneyno.”\nWaxa uu sidoo kale shaaca ka qaaday sababta uu xilligaas uga jawaabi waayay cadhadii dowladda Soomaaliya ay ka muujisay tallaabadii Jabuuti.\n“Waan iska diiday inaan jawaab iyo waxba ka bixinin arrintaas, maxaa yeelay dabka haddii lasii huriyo dhibaato unbuu keenayaa. Wax weyn ma aha arrinkaasina wuu iska dhammaanayaa haddii Alle yidhaahdo,” ayuu yidhi madaxweyne Ismaaciil Cumar Geelle.


Saraakiisha Ahlu-sunna Ee Gobalka Gedo Oo Sheegay In Al-shabaab Dhabar Jab Ay Ku Tahay Is Dhiibitaankii Sakariye Ismaaciil (Dhageyso) – Goobjoog News\nSaraakiisha Ahlu-sunna Waljameeca ee gobalka Gedo ayaa sheegay in dhabar jab xoogan ay ku tahay Al-shabaab is dhiibitaankii dhawaan ee uu is dhiibay Sarkaal ka mid ahaa Ururkaasi, kaa oo lagu magacaabo Sakariye Ismaaciil.\nSheekh Isaaq Mursal oo ka mid ah saraakiisha Ahlu-sunna oo u waramay Goobjoog Fm ayaa sheegay in tani ay sahli karto in guud ahaan gobalka Gedo Al-shabaab looga saaro si sahlan.\n“Howlgalkeena ayeey tani dhiira gelinaysaa, waayo waxaa cad in Al-shabaab hadda ay kala jabeen, sarkaalkaasi is dhiibayna howl muhiim ah ayuu u haayay” Ayuu Yiri Sheekh Isxaaq.\nDhanka kale Sarkaalkaan ka tirsan Ahlu-sunna Waljameeca ayaa sheegay in uu jiro khilaaf soo kala dhex galay Xarakada Al-shabaab ee ku sugan degmada Baardheer, taasi oo uu ku tilmaamay in faa’ido u tahay ciidamada dowladda Federaalka iyo kuwa Ahlu-sunna Waljameeca.\nSheekh Isaaq Mursal ayaa ugu dambeyn sheegay in dhawaan ay qaadi doonaan duulaano uu ku micneeyay in ay ku xureyn doonaan dhamaan deegaanada gobalka Gedo ka joogaan Al-shabaab.\nSomaliland: Dhallinyaro Shaqo Abuur Loo Sameeyey\nWaalidkii Dhalay Marxuum Caasho oo Ka Hadlay Dilka Kuwii Kufsaday\nMadaxweyne Xasan Sheekh”Dadka Mooshinka Wada waa la garanayaa taariikhda ay Soomaaliya ku dhex leeyihiin dhinaca siyaasadda”\nJowhar: 200 Oo Qof Oo Uu Soo Ritey Cudurka Shubanka\nTvciqo qsnnww cialis 5mg cialis without prescription...\nWaeghv elntob cheap cialis best place to buy cialis online...\nFsavct xevhhi sildenafil 100mg levitra vs cialis...\nVabwyt iylpxj discount viagra cialis canada...


Wasaaradda Amniga oo war ka soo saartay lacagta lagu qabtay Garoonka Muqdisho | Radio Baidoa\nGuriga Wararka Maanta Wasaaradda Amniga oo war ka soo saartay lacagta lagu qabtay Garoonka Muqdisho\nWasaaradda Amniga oo war ka soo saartay lacagta lagu qabtay Garoonka Muqdisho\nWasaaradda Amniga Xukuumadda Federaalka Soomaaliya ayaa waxa ay faah faahin ka bixisay Boorsooyinka lacagta lagu waday ee shalay laga soo dejiyay Garoonka Diyaaradaha Aadan Cadde ee magaalada Muqdisho.\nWasaaradda ayaa sheegtay shalay saacadu marka ay aheyd 11:40-Pm in Garoonka ay soo caga dhigatay Diyaarad nuuceedu yahay Bocing 737, taasi oo waxyaabihii ay siday ka mid ahaayeen Saddex Boorso oo aanan calaamadeysneyn.\nShaqaalaha Garoonka oo Boorsooyinka marsiiyay baaritaan ayaa ka shakiyay, kadibna waxa ay la xiriireen qeybta la dagaalanka Argagixisada ee Hay’adda Nabad Sugidda iyo Sirdoonka Qaranka, iyada oo ugu dambeyn la ogaaday in laga soo buuxiyay lacag Dollar ah.\nWasaaradda Amniga ayaa sheegtay lacagtaasi oo cadadeedu dhan tahay 9.6 Milyan (Sagal Milyan iyo Lix Boqol oo Kun oo Dollar Mareykanka) in hada ay gacanta ku hayaan Hay’adaha amniga, baaritaano dheeraad ahna ay ku socdaan, halka ay ku socotay iyo wadanka ay ka timid.\nSidoo kale warka qoraalka ah ee ka soo baxay Wasaaradda Amniga waxaa lagu sheegay in Dowladda ay dhaqaale ka hesho wadamada taageera, balse lacagtaasi loo soo marsiiyo habraaca waafaqsan shuruucda dalka iyo kuwa caalamiga ah.\nUgu dameyntii qoraalka Wasaaradda ayaa lagu sheegay inuusan wax xad gudub ah inta uu socday Howlgalka lagu soo qabtay lacagtan, waxayna arrintaasi uga mahadcelisay Ciidamada ammaanka.\nWaxaa soo baxayay warar sheegaya lacagta lagu qabtay Garoonka DIyaaradaha Muqdisho in loo waday degaanada Puntland, oo mushaar ahaan loo siin rabay Ciidamada Puntland, balse Dowladdu weli war kama aanay soo saarin arrinkan


Home News Maxaa ka jira in Al-shabaab duulaan ku yihiin Guriceel !\nSaacadihii la soo dhaafay ayaa waxaa Warbaahinta qaarkood ay baahinayeen in Xubno katirsan Ururka Al-Shabaab ay kusoo dhaweedeen degmada Guriceel ee Gobolka Galgaduud,halkaas oo Maalin ka hor ay Ciidamada dowladda la wareegeen,hayeeshee waxaa Warkaasi beeniyey mas’uuliyiin ka tirsan Maamulka Gobolka Galgaduud.\nGuddoomiye kuxigeenka dhinaca Amniga degmada Ceelbuur Maxamed Sheekh Maxamuud ayaa sheegay wararka sheegaya in Shabaab kusoo wajahan yihiin degmada Guriceel kuna soo dhawaadeen aysan waxba ka jirin.\nDeegaannada Warbaahinta qaarkood ay baahiyeen ee la sheegay inay ku sugan yihiin Shabaab ayaa waxaa kamid ah,Waradhuumale iyo dhagaxyaale,waxaana uu sheegay in isaga uu haatan ku sugan yahay deegaanka Waradhuumale,dadkii warkaasi sheeganaya ay yihiin kuwa doonaya inay dadka khalqal geliyaan.\n“Dadka warkaasi baahiyey waa kuwa dadka khalqal gelinaya,waxana kama jiraan Al-Shabaab uma soo dhawaan Guriceel,kuwii warkaasi sheegayna waxaa ay mudan yihiin in cadaaladda la horkeeno ayuu yiri” Maxamed Sheekh Maxamuud.\nDegmada Guriceel ee gobolka Galgaduud ayaa waxaa maalin ka hor isaga baxay Ciidamada Ahlusunna Wal-Jamaaca,waxaana la wareegay dowladda Soomaaliya oo geysay Ciidamo Boolis ah.


Wariye iyo Farshaxaniiste Somalia loogu necbaa hadana loogu jecel yahay.\nMonday July 05, 2010 - 06:01:45 in Warar Af-Soomaali ah by Super Admin\nFarshaxaniiste Amin Amir Mohamed iyo Wariye Dahir Abdulle Alasow waxay noqdeen labada loogu necbaa Somalia intii u dhaxeysay 2005-2009 maxaa yeelay waxay si weyn u faafiyaan sawir gacmeedyo iyo Warbixino ka hor imaanaya siyaasadda kooxaha sheegta Islaamiyiinta Somalia.\nAmin Arts wuxuu si joogtaa u faafiyaa Sawir gacmeedyo uu ku muujiyo tacadiyada ay geysanayeen kooxahii ku mideeysnaa Golahii Midowgii Maxaakiimta.ee fashilka iyo isnaceybka ku aakhirsaday.\nKartooniska Amin Arts waa kuwa aan laga xiisa dhaceeyn oo ku saleeysan xaqiiqada waxa ka jira gudaha Somalia iyo hab dhaqanka siyaasiyiinta garabyadda.\nWariye Dahir Alasow wuxuu ahaa Wariyahii ugu horeeyay ee si toosa wax uga qoray kooxda Mayalka adag ee Al-Shabaab sanadkii 2005-2010,waxay Somali badan ku naceen faalooyin uu ka qori jiray qatarta ka dhalan karta in la taageero kooxda Al Shabaab iyo isagoo sheegay magaca runtaa ee Hogaamiyaha Al-Shabaab Ahmed Abdi Aw Mohamud Godane oo isu bixiyay (Sheik Mukhtar Abu Zubeyr)13 March 2004.\nWuxuu sheegi jiray in kooxaha sheegta Islaamiyiinta gaar ahaan Al-Shabaab yihiin koox ku xiran Al Qaeda.\nDahir Alasow, Waa senior Journalist ka soo shaqeeyay Idaacada iyo telefishinkii STN TV hadana waa hogaamiyaha Ururka isu taga Suxufiyiinta Soomaaliyeed ee ASOJ,iyo Tifaftiraha guud ee Waagacusub.com.\nWarbixin laga qoray sanadka cusub ee 2010 lana soo dhigay barta Internetka ayaa lagu yiri” Dahir Alasow, A senior Radio and TV journalist, a leader of a press watchdog ASOJ, the editor of waagacusub.com, and outstanding commentator with fearless check on actions of the political groups and others players through investigative journalism, plus defender of the public interest and voice to the voiceless through "the truthful tip of his truth pen"\nAl-Shabaab iyo Islaamiyiinta Somalia oo taageero badan ka heystay shacabka ayaa sababtay in Kartooniste Amin Amir iyo Dahir Alasow noqdaan labada Journalist ee Somalia loogu necbaa,loona arkay inay ku shaqeeynayeen fikrado shisheeye hasse yeeshee sanadka 2010 waxay noqdeen labada loogu jecel yahay Somalia ee sida joogtadaa loo xiiseeyo websiteyada ay fikradahooda ku bandhigaan.\nDahir Alasow iyo Amin Arts waxay kooxda Al Shabaab ku riday xukun la xiriira in la dilo,oo lagu bartilmaameedsado halka ay joogaan laakiin weli waa ay nool yihiin oo waxay labadooda kala degan yihiin Canada iyo Netherlands.\nDahir Alasow Websiteka uu maamulo ee Waagacusub.com ayaa noqday kan Somalida ugu booqashada badan tahay maxaa yeelay wuxuu ku faafiyaa warar xasaasiya oo lagu sheego wax dhici doona oo isbedelo xambaarsan.\nWaagacusub.com laba sano ka hor ayey kooxda Al Shabaab ka mamnuucday in laga akhristo degaanada ay maamusho ee gudaha Somalia waxaana la xiray,la dilay dad iyo Wariyeyaal looga shakiyay inay si hoose ula shaqeeyaan.\nWariye Alasow waxay dadka qaarkiis rumeeysan yihiin inuu ku xiran yahay Saraakiisha sare ee arrimaha Somalia gaar ahaan Wardoonka maxaa yeelay wuxuu soo bandhigaa dhacdooyin ducomentsyo leh sida ninkii isku qarxiyay Hotelka Shamo Mogadishu 3 December 2009.oo ahaa nin ka tegay Denmark una dhashay beesha Ogadenia.\nDahir Alasow wuxuu faafiyaa warar ku saleeysan xaqiiqada iyo faalooyin,waxaana xusid mudan waxyaabaha uu qoro inay run noqdaan sanad ama bilooyin kadib sida in Kursiga Madaxweynenimada Somalia loo wado Madaxweynaha xilligaan ee Shariif Sheekh Ahmed iyo weerarada inta badan ay ku kacaan Al-Shabaab.\nXilli Shabaabka aad looga baqo ayaa Waagacusub.com la soo dhigay laba sano ka hor meydadka Saraakiisha sare ee Al-Shabaab kadib markii lagu dilay dagaal ka dhacay Magaaladda Guriceel ee gobolka Galgaduud.\nWarbaahinta madaxa banaan ee Somalia oo cabsi darteed aan faafin jirin wararka Al Shabaab hada waxay u muuqdaan inay cabsidii faraha badneed ka baxayaan,una istaageen inay sheegaan xaqiiqooyinka iyo tacadiyada ay ku kacayaan kooxda Al-Shabaab mar hadii ay nool yihiin Amin Arts iyo Dahir Alasow.English in this article\nBy Mss Farhiya Mohamed


Fadeexad:- Ugaaska Beesha Cowlyahan ee Ogaden oo iibsaday xubinta Baarlamaanka ee Beeshiisa. | Latest News\tSaturday, May 25th, 2013\tHome\nFadeexad:- Ugaaska Beesha Cowlyahan ee Ogaden oo iibsaday xubinta Baarlamaanka ee Beeshiisa.\nAug 2, 2012 - jawaab\tAqrisatay:967Ugaaska Beesha Cowlyahan ee Ogaden UGAAS XUSEEN UGAAS MAXAMUUD UGAAS QORANE ayaa Talaabo Foolxumo ah ku dhaqaaqay kadib markii uu iibsaday Xubinihii Baarlamaanka Cusub ee Soomaaliya u matali lahaa Beesha Cowlyahan ee Ogaden.\nBeesha Cowlyahan ayaa kulamo ay horey ugu yeesheen Magaalooyinka Nairobi iyo Muqdisho Wexey isku waafaqeen oo ay ku soo Xusheen in Baarlamaanka soo socda ee Soomaaliya ay u matalaan xubno ay beeshu soo xulatay kuwaasoo leh aqoon iyo karti ay ku hawl geli karaan isla markaana tartan ku yimid ee aan ku imaan laaluush iyo musuqmaasuq.\nLaakiin markii Muqdisho uu ka furmay Shirka ansixinta dastuurka iyo soo gudbinta Xubnaha ka mid noqonaya Baarlamaanka ayaa Ugaaska waxaa muqdisho kula kulmay xubno doonaya inay si kastaba ha noqotee ay helaan xubnahii barlamaanka ee beesha ayagoo aysan ka heysan wax kalsooni ah beeshooda, isla markaana ka tarjumeynin rabitaanka iyo danaha beeshooda laakiin xoogoo qarashaad ah adeegsanaya.\nSoomaali horey ayey u tiri ‘ Af wax cunay Xishoo” oo intey dhinaca Ugaaska soo mareen ayey Xoogoo lacag ah siiyeen gawaarina u iibiyeen kadibna ay sababtay in UGAAS XUSEEN UGAAS MAXAMUUD UGAAS QORANE uu Xubinta Baarlamaanka u mataleysa Beesha Cawlyahan/Ogaden uu ku qoray dad aysan beeshu cod siinin, kuwaas oo aan buuxin karin shuruudaha xildhibaanada cusub.\nOdayaasha dhaqanka ee Beesha Cawlyahan ayaa markii ay hadalkaan maqleen wexey sameeyeen Kulamo ay uga soo horjeedaan Talaabada uu qaaday Ugaaska Maadaama horey loogu balamay in uu Magacaabo xubnaha ay beeshu u garatay inay matali karaan lana jaanqaadi karaan geeddi socodka nabadda.\nOday dhaqameed kamid ah Beesha ayaa sheegay in uu iminka dib u gocanayo hadal uu horey Ugaaska ugu yiri oo ahaa “ ka waran Hebeloow Nin Gabar kaa doonaya oo Gabaati aan ku siineyn” Taasi oo uu ula jeeday Ugaasku Ninkaan dhaqaale i siin waxba ma helayo.\nSikastaba Ugaaska Beesha Cawlyahay ee Ogaden UGAAS XUSEEN UGAAS MAXAMUUD UGAAS QORANE ayaa xubintii Baarlamaanka ee Beeshiisa ka iibsaday xubno kale oo aan ahayn kuwii beeshu u soo xulatay.\nHalku dhigga Ugaaska ayaa ah “ Gabadhaada Masiin laheyd nin aan Gabaati ku siin “ oo lamicno ah nin aan Lacag isiin sidee Xubin Baarlamaan u magacaabaa, maxaase danaha beesha iga galay hadii aan lacag helayo.\nBeesha Cawlyahan ayaa shirar kala gooni gooni ah qaadaneysa waxaana laga yaabaa in maalmaha soo aadan ay Xilka Ugaasnimada ka qaadaan UGAAS XUSEEN UGAAS MAXAMUUD UGAAS QORANE oo iibsaday Xubintii Baarlamaanka ee Beesha.\nDocumentiyada ay kala sixiixdeen Ugaaska iyo Beesha halkaan ka arag.


Guddiga Difaaca baarlamaanka & Wasiirka Gaashandhiga oo kulan khaasa yeelanaaya (Ujeedka) - Caasimada Online\nHome Warar Guddiga Difaaca baarlamaanka & Wasiirka Gaashandhiga oo kulan khaasa yeelanaaya (Ujeedka)\nGuddiga Difaaca baarlamaanka & Wasiirka Gaashandhiga oo kulan khaasa yeelanaaya (Ujeedka)\nMuqdisho (Caasimada Online)-Waxaa lagu wadaa in Guddiga Difaaca ee Golaha Shacabka Baarlamaanka Somalia ay maanta kulan khaas ah la yeeshaan Wasiirka Gaashaandhigga Xukuumadda Federaalka Soomaaliya Maxamed Sheekh C/raxmaan Mursal.\nGuddiga ayaa sheegay in Wasiirka Gaashaandhigga Xukuumadda waxbadan laga weydiin doono howlaha uu u hayo Qaranka ee loo igmaday.\nKulankan Gudiga iyo Wasiirka Gaashaandhigga Xukuumadda oo siisa gaara leh ayaa waxa uu ka dhici doonaa xarunta Villa Hargeysa ee magaalada Muqdisho.\nKulanka ayaa waxaa si gaara xooga loogu saari doonaa arrimaha la xiriira xiisada ka taagan magaalada Beledxaawo iyo sidii wax looga qaban lahaa, iyadoo Xukuumada Somalia lagu eedeynaayo inay ka gaabineyso arrinta Beledxaawo.\nKulanka shalay ee Golaha Aqalka Sare ayey Xildhibaanadu ku codsadeen in si deg deg ah loogu yeero Wasiiro ka tirsan xukuumadda Soomaaliya, sida Wasiirada Arrimaha Gudaha, Amniga, Difaaca & Arrimaha Dibadda.\nSidoo kale, waxa ay Senatorada dalbadeen in wax laga weydiiyo Maamulka Jubbaland iyo Guddiga Xuduudaha dhibaatada ay Kenya ku heyso shacabka degan degmadaasi.\nTalaabadaani isla xisaabtanka ayaa ka danbeysay kadib markii Magaalada Beledxaawo ee Gobolka Gedo ay shacabkii ku noolaa ay sameeyen Barakac.


Mogadishu Journal » Tanzania oo ciidamo la dagaallama Al-Shabaab u tababartay Kenya\nTanzania oo ciidamo la dagaallama Al-Shabaab u tababartay Kenya\nMjournal :-Dowladda Tanzania ayaa dowladda Kenya u tababartay Ciidamo cusub oo ka qeyb noqon doono Ciidamada la dagaalanka Argagixisadda.\nCiidamaan ayaa Muddo waxaa uu tababaray uga socday Gudaha Tanzania waxaana Saraakiisha Ciidamada ay sheegeen in ciidamaan ay ka qeyb ka noqon doonaan Ciidamada Difaaca dowladda Kenya ee loo yaqaano KDF qeybtooda ka howlgala Soomaaliya ee dagaalka kula jira Al-Shabaab.\nWarbaahinta dowladda Kenya ayaa sheegtay in ciidamaasi oo ku dhow 100 Askari ay maanta dib ugu laaban doonaan Magaalada Noirobi ka dibna loo soo gudbin doono Xadka Soomaaliya iyo Kenya halkaasi oo ka bilaabi doonaan dagaalka Al-Shabaab.\nWaxa ay sidoo kale xuseen in dowladda Kenya ay bilihii lasoo dhaafay xoojisay tababaradda Ciidamadeeda dagaalka kula jira Al-Shabaab.\nDowladda Kenya ayaa Cadaadis xooggan kala kulmeysa dagaalyahanada Al-Shabaab oo Weeraro iyo Qaraxyo ku qaada Gudaha Kenya, gaar ahaan gobolka Waqooyi Bari.\nGuddoomiye Jawaari oo dalbaday in baarlamaanka la horkeeno tirada Ajaanibta ku sugan dalka\n$10 Milyan oo doollar oo loogu deeqay Soomaaliya\nMadaxweynaha JFS oo warqadaha aqoonsiga ka guddoomey Danjireyaasha Masar iyo Indonesia by Ahmed Cali - Tue Jan 22nd 17:37:33\nDuuliye isku soo sawiray Sariirtuu ku hoos badbaaday by Ahmed Cali - Tue Jan 22nd 15:41:18\nMadaxweynaha Hirshabelle oo isku shaandheyn ku sameeyay Golihiisa Wasiirada by Ahmed Cali - Tue Jan 22nd 15:32:57\nQarax khasaare gaystay oo ka dhacay Muqdisho by Ahmed Cali - Tue Jan 22nd 11:05:28\nMadaxweyne Dani oo loo Kordhiyay Waqtiga uu kusoo dhisaayo Xukuumadda by Ahmed Cali - Tue Jan 22nd 10:14:52


Dowlada Somalia oo sheegtay in ay wado qorshayaal ay wax uga qabnayso fatahaadaha… – Hagaag.com\nDowlada Somalia oo sheegtay in ay wado qorshayaal ay wax uga qabnayso fatahaadaha…\nPosted on 1 Maajo 2018 by Admin in National // 0 Comments\nDowladda Federaalka Soomaaliya ayaa waxa ay sheegtay in ay wado qorshayaal ay wax kaga qabaneyso fatahaadaha Wabiyada ay sameeyaan mararka qaar, kuwaasi oo geysta khasaare kala duwan xilliyada ay fatahaan.\nShalay waxaa Magaalada Beledweyne ee xarunta Gobolka Hiiraan booqasho ku tagay Madaxweynaha Jamhuuriyadda Federaalka Soomaaliya Maxamed C/laahi Maxamed (Farmaajo) oo u kuurgalay xaalada ay ku nool yihiin dadka ka Barakacay fatahaada Wabiga Shabeelle.\nMadaxweynaha Jamhuuriyadda ayaa kormeeray goobaha ay saameynta xooggan ku yeesheen fatahaadaha Wabiga Shabelle iyo xarumaha ay shacabka ku Barakaceen, isaga oo ka xog-wareystay sidii dadaallada haatan socda loo xoojin lahaa masuuliyiinta Dowlad Goboleedka Hirshabeelle, Maamulka Gobolka Hiiraan iyo qaar ka mid ah duubabka dhaqanka oo uu hoggaaminayo Ugaas Xasan Ugaas Khaliif.\nMadaxweynaha ayaa yiri “Waxaan halkan Beledweyne u imid inaan idinla qeybsado xanuunka iyo dhibka aad ku jirtaan. Waxaan ognahay in 100 Kun oo qof dad kor u dhaafaya ay bannaanka magaalada ku sugan yihiin, walina ay jiraan dad ku go’doonsan gudaha magaalada.”\nMagaalada Beledweyne ayaa shalay Subax waxaa la gaarsiiyey gargaar isugu jiray raashin iyo daawooyin, iyada oo ay wali socdaan hawlaha loogu gurmanayo shacabka ku dhaqan Magaalada Beledweyne iyo degaannada ku hareereysan.\nXukuumadda hada jirta ayaa waxa ay leedahay Wasaarad ka shaqeysa arrimaha Maareynta iyo Masiibooyinka, balse uma shaqeyso sidii la rabay, dadka siyaasadda falanqeeya ayaa sababta waxa ay ku sheegeen in ay tahay in aysan heysan Miisaaniyad la mid ah midka la siiyo Wasaaradda Amniga.


Home Wararka (Xog) Sarifashadii Rooble ee dacwadii Ikram Tahliil iyo dilkii Xil. Aamino, maxaa ka...\n(Xog) Sarifashadii Rooble ee dacwadii Ikram Tahliil iyo dilkii Xil. Aamino, maxaa ka dhaxayn kara?\nDhowr bilood ka hor ayaa ay ahayd markii Ra’iisal Wasaare Rooble uu soo hor-istaagay shacabka Soomaliyeed isaga oo u sheegay in uu ka shaqeeyn doono in cadaalad ay hesho Marxuumad Ikram Tahliil.\nHadalka ka soo yeeray Ra’iisal Wasaare Rooble ayaa waxa soo dhaweeyay guud ahaan umadda Soomaaliyeed, gaar ahaan qoyskii ay ka dhimatay Ikram Tahliil. Rooble ayaa sidoo kale la kulmay qoyska Ikram Tahliil oo ay hogaaminaysay Allaha u naxariistee Xildhibaanad Aamino.\nShirkaa markuu uu dhamaaday ayaa xildhibaanad Aamino waxa ay wareysi siisay Taleefishinka Caaalamiga ah ee Universal TV waxa ay markale ku celisay inayan marnaba ka tanaasuli doonin da’daalka ay cadaalad ugu raadinayso Ikram Tahliil.\nWaxa ay si gaar ah ugu mahadcelisay RW Rooble,, iyada oo soo dhaweysay balan qaadkiisii ahaa in Ikram Tahliil hesho Cadaalad.\nBishii Oktoobar 4teedii ee sanadkii tagay Ra’iisal Wasaare Rooble ayaa dalka Qatar ku tagay booqasho rasmi ah uu ka helay madaxda dalkaas. Waxa uuna halkaas ku sugnaa mudo ku dhawaad asbuuc.\nKulamo kala duwan uu la yeeshay sirdoonka dalkaas iyo madax kale ka dib, waxaa dalka ku soo noqday Rooble oo gabi ahaanba laga soo dhaadhiciyay in uu iska ilaabo dacwada Ikram Tahliil.\nXogag ay heshay MOL ayaa cadeeynay in Rooble uu dhaqaale iyo balanqaad siyaasadeed ku badashay in uu gabi ahaanba soo afjaro dacwada Ikram Tahliil. Ilo lagu kalsoon yahay ayaa sheegay in loo balan qaaday in qoyskiisa la siiyo deganaansho buuxda, dhaqaale joogta ahna la siiyo. Waxa uu sidoo kale horay u soo qaatay lacag sooryo ah oo dhowr milyan ah.\nRooble markii uu dalka ku soo laabtay waxa uu gabi ahaanba soo afjaray dacwadii Ikram Tahliil isaga oo armay in dadka ku howlan dacwadaas ay ka haraan isla markaana aan la soo hadal qaadin dacdawa ama wax la xiriria.\nXildhibaan Aamino iyo qoyska ay ka dhalatay Ikram Tahliil oo aad uga xun khiyaanada uu ku sameeyay Rooble ayaa waxa ay isku dayeen in ay sii wadaan dacwada iyo abaabulka shacabka, laakiin daruufo siyaasadeed, kuwa amni iyo kuwa dhaqaale uma suuragalin in ay sii wadaan da’daaladooda la xiriira dacwada Ikram Tahliil.\nHadaba waxa waxa lala yaab ah in Rooble oo dacwadii Ikram Tahllil ku badashay dhaqaale iyo wax kale oo aan qiimo ku dhisnaynin in uu cid kala ku eedeeyo dilka Xildhibaanad Aamino.\nHadii uu damiir iyo sharaf u hartay waxa u wanaagsan in uu dib u soo nooleeyo dacwada Ikram Tahllil, umadda Soomaaliyeedna uu u sheego cida ka danbeeysay dilkeeda oo uu isaga si gaar ah loola wadaagay? Hadii kale waa in uu ka aamusaa xasuuqa ka dhacay Baladweyne, gaar ahaan qaraxii ula-kaca ahaa ee lagu qaarijiyay Xildhibaanad Aamino.\nPrevious articleFarmajo Is Casil, Fahadow Iska Tag, Xasan Kheyrow Naga Joog.\nNext articleQoraalka loo tiiriyey Alshabaab Uma Eka Qoraalladoodii ee Villada ayaa ka dhex muuqata.\nCusman Dubbe oo si Xun ugu Gafay Hooyinka iyo Aabayasha...


Wariye Serjito oo maanta lagu xiray Magaalada Baydhabo | Dhacdo\nHome Wararka Maanta Wariye Serjito oo maanta lagu xiray Magaalada Baydhabo\nWariye Serjito oo maanta lagu xiray Magaalada Baydhabo\nWariye Maxamed Deeq Cabdiraxiin (Serjito) oo ka mid ah Wariye-yaasha sida weyn looga garanayo Magaalada Baydhabo ayaa maanta lagu xiray magaaladaasi.\nCiidamada Booliska ayaa duhurnimadii maanta ninka Wariyaha ka soo xiray hoygiisa Magaalada Baydhabo, iyagoona ku xiray Saldhigga Dhexe ee magaaladaasi.\nWariye Serjito ayaa xaqiijiyay in uu iminka ku xiranyahay Saldhigga Dhexe ee Baydhabo, iyadoo aanay jirin sabab la’ogyahay oo uu ku xiranyahay.\n“2-dii duhurnimo ee maanta (2:00pm) anigoo hurdo ayaa waxaa gurigeyga iigu yimid askar ka tirsan booliska, oo la’igu wargeliyay inaan xarig ah, anigoo aan la ii sheegin sababta aan ku xiranahay.” Ayuu yiri Wariyaha oo la hadlay Universaltv, isagoo xabsiga ku jira.\nWariyaha ayaa yiri “Gurigeyga ayay si qaab darro ah iiga soo kaxeeyeen, iyadoo aan xalay ku dhafray khudbaddii Madaxweyne Lafta-gareen uu ugu talagalay munaasabadda sanad guuradii labaad ee ka soo wareegatay markii xilka loo doortay. Sidii ayay igu keenayn Saldhigga Dhexe.”\nWariye Serjito ayaa cadeeyay inaanan oobiga lagu qorin magaciisa iyo asbaabta uu u xiranyahayba, waxaana uu yiri “Anigoo arkayo ayay ciidamada teleefanka ka waceen Taliyaha Saldhigga, Mukhtaar Axmed Ibraahim (Dugudow) oo markaasi saldhigga ka maqnaa, waxay ku dhaheen oobiga maxaan Wariyaha ugu qoreynaa oo dembi ah inuu ku xiranyahay, wuxuuna ku dhahay ‘Hala hayo bes’ waxba yaan oobiga loogu qorin. Marka meesha waxaa ka cad inaysan jirin sabab la’igu soo xiray oo jirto.”\nSidoo kale waxaa uu sheegay in Saraakiil dooneysay inay damiintan in laga diiday, oo loo sheegay inaan u xiranahay amar ka weyn askarta saldhigga joogta.\n“Waxaa layaab leh in xitaa niman Saraakiil oo doonaayay inay i damiintaan in laga diiday, oo lagu dhahay ‘Naga raali ahaada’ Wariyaha amar naga weyn ayuu ku xiranyahay.” Ayuu yiri Serjito.\nMaamulka Koonfur Galbeed iyo Saraakiisha Ciidamada ayaan ka hadlin xariga Wariyaha loogu gaystay Xarunta Gobolka Baay ee Magaalada Baydhabo.\n26-kii bishii August ayay ahayd markii sidaan oo kale Wariye Serjito loogu xiray Magaalada Baydhabo, ka dib markii uu wareystay dad dhaliilay shaqada Wasaaradda Haweenka, Xuquuqul Insaanka & Arrimaha Qoyska ee Koonfur Galbeed, inkastoo maalmo yar ka dib xabsiga laga sii daayay.\nPrevious articleDowladda oo ciidan dheeraad u daabushay Gobolka Gedo (SAWIRRO)\nNext articleMilitariga Somaliya oo ka hadlay xiisadda dagaal ee Gobolka Gedo


12 Isbuuc/Sanadkii – Afထgy Platform\nCaybaha Qorshaha Sanadlaha:\nFaaidada laga helayo habkaani.\nTalbooyinka mari lahayd saa qorshahaani u fuliso\nIsbuuca 13 aaad\nDajiso Buugayaraha (Booklet)\nSanadka marka uu ahayay 2013 waxaa la faafiyay buug lamagac baxay ( sanadkii 12 isbuuc) 12 Week Year, waxaane qoray lawada qoraa Brain iyo Michel, Buugaani waxuu badalay fikrada dad badan habka ay u qorshaynayeen sanadka.\nAne waxaan isku dayi muqaalkaani inaa ku badalo fikradaadi, sidoo kale waxaan kula wadaagayna buug aa naqshadeynay si ay kugu fududaato fulinta qorshahaani aa halkaani kugu sharaxnay guji halkaani .\nDadka intooda badani, waxay dejiyaan yoolal wakhti dheer ah, oo ku salaysan sanadka bilihiisa ee 12 bilood, nidaamka Moran wuxuu qaataa hab ka duwan kaasi “sanadlaha”, waxuu kaliya ku base garayn 12 toddobaad.\nCaybaha uu leeyahay inaa dajiso qorshe waqti badan qaadanayo sida sanad, waxaa kamid ah:\nCaybta (1): Mar walba aa rabto inaa qorshahaasi inaa fuliso, waxaa galayo maskaxdaada inaa haysatid 12 bilood ,marka maxa u dag dage ayay maskaxda gashan, midaasne wxay ku ziyaadin caajizka iyo dib u dhac badan ku yimaado fulinta qorshaha dajisaty.\nCaybta (2): Dhirirka mudadaasi badan aa haysano, waxay na galin inaa hadaf ama yool badan qorano qaar xad dhaaf ah ay ku jiraan, qofka markuu bilaabo tadhbiiqinteeda, ayaa waxuu dareema in fulinteeda ay adagtahay, midaasne waxay kalifee inuu niyad jabo.\nCaybta (3): Mar walba mudadaa wax qorshaynayso hada ka dhigto mid qaadanayo mudo dheer, wuu yaraan, in qorshahaadi gabi ahaan aa si sax ah u fuliso.\nQorsahhaadi inuu ku salaysnaado mudo gaaban tusaale 12 Todobaad, waxay kugu qasbee inaad si deg deg ah u dhaqan galiso qorshahaadi, aadne diirada saarta waxa kugu muhiimka ah.\nSawirka: Habka Qorshaha\nSida la socoto sanadka waxuu ka koobanyahay 12 bilood , 12 bilood waxaa ku dhex jira 52 isbuuc.\nMarka intaa dajin lahayn qorshaha 52 isbuuc ama todobaad, kaliya waxaa dajinayna qorshe 12 isbuuc kaliya ah, oo u dhiganta 3 bilood, hal isbuucne waa qorshe dajinta iyo murajacaynta iyo nasashada, sidasne waxay isku noqon 13 isbuuc.\nhada sidaani samayno, waxa no suurta galayso ina sanadkii dajisan karno ilaa 4 qorshe oo ah 4 wareeg, wareegiiba uu yahay 3 bilood, waxa dajinane si fudud ayaa u fulisan karna, waxii gaabis inooga imaadane dib ayaa u saxi karna.\nWaxaa xusid mudan shirkadaha markay qorshe sanadle dajinayaan way adeegsadaani habkaa 4 Rubuc (Quarter) (Q1,Q2,Q3,Q4).\nInuu qorshahaadi ku salaysnaado mudo gaaban waxuu leeyahay dhowr faaido ay kamid tahay:\nFaaidada (1): waxay kaa yarayn fulinta qorshhaaadi inaa ku caajizto, ilayn mudada 12 isbuuc ma ahan wax badan sida mudada 12 bilood ee 52 isbuuc ka kooban, mar walbane waxaa dareeme in waqtiga kugu dhici rabo, midaasne waxay ziyaadin ina qorshaahadi si deg deg ku fuliso.\nFaaidada (2): Mudada yar waxay kugu kalifee inaa yarayso dajinta hadafyada badan aa rabto ina xaqiijiso, taasne waxay kaa kaalmeene, kaliya inaa diirada saarto hadafyada qoratay.\nFaaidada (3): Waxay fursad kuu sine, Hadafyadaasi, midkaa fulin waysay ama aa ku fashilmatay inaa fuliso isbuucyadii tagay, inaa kusoo darsan karto qorshaha isbuucyada dhiman, ilayan waxa ku dhiman 9 bilood oo 3 wareeg ama rubuc(quarter), micnaha isla sanadkii adigoo ku jira aya qorshihii waqtiga u heli wayside aa ku fulisan karta.\nFaaidada (4): Mida kale waxaa fursad u heli kartaa muraajacayso aane qiimayso sida u fulisay qorshahaadi 12 isbuuc tagay, waxa gaabiska kaaga yimaadi iyo waxa ku guulaysatay iyo caqabadaha la kulantay.\nFaaidada (5): Faaidada kale uu layaahay habkaani,waqtiga rabta qorshahani bilaabi karta, hada kasoo qaad muqalkani hada daawanaysid rajab ama September ama shawaal ama jumaadul awal waa isticmaali kartaa.\n1. Hiigsi (Vision):\nHiigsi waxa la dhaha waxaa rabto inaa horumar ka gaarto 3 sano ama 5 sano ee soo socota.\nHorta is waydii maxuu yahay waxaa hiigsanaysid aa rabto inaa fulisid 3 sano soo socota, ama waxaad jeceshahay inaad guul gaarto 3 sano ama 5 sano soo socoto laga bilaabo maanta?\nBuug yaraha(booklet) ku siinayo waxuu leeyahay bage aa ku qoran karto visionkaadi.\nTusaale waxaa ku qorayna: Quraanka inaa xifdiyo\nTusaale kale: waalidiinteena hiigsigooda guud ahaan wa in caruurtooda in mustaqbalka meel fiican gaaraan.\nTusale kale: Waxaa dhahay inaa programmer noqdaa rabaa waa vision.\nMarka marwalba Naftaa waa ina waydiiso: Waxaas aa rabo markaasi inaa qorsheeyo maxuu muhiim igu yahay, iyo side nolasheeda u caawin karaa?.\nXasuusnaaw waxaa visionka u dajinayno waxa waaye, inay naga kaalmayso ina si fudud ku dajino hadafkayna ama yoolkayna ee 12 isbuuc .\nMidaasi hada jawaab u hesho waxaa u talaabsan karnaa talaabada labaad.\n2. Yool (Goal):\nMarka maskaxda gali anaga hadafkaa qorayno kaliya waxa waaye, ina ku fulino 12 isbuuc, marka tusaalooyinkaa kugu soo siyay talaabada hore ayaan adeegsan.\nMida kale Hadaa rabto inaa programmer noqotane cadee takhasuskee rabto barashadiis ina ka bilaabdo 12 isbuuc soo socoto ” app developer,game developer, Data Scientist, Web Developer”\nSidoo kale buuga yar aa kugu soo lifaaqay muqaalkaani asne waxuu leeyahay safxadaa ku qori lahayd, 12 isbuuc yoolkaa rabto inaa gaartid.\nMarkaa qorayso yoolkaadi iyadane naftaadi waxa waydiisa “Yoolkasi hadaa gaarto maxuu nolashaadi ka badali karaa ama kusoo kordhin karaa 12 isbuuc kadib?\nJawabta u hesho su’ashaasi ayaa marwalba dhiiro galin iyo xamaasad ku siinayso ina hadafkaasi fuliso.\nSidoo kale waxa jiro muqal dhamaystiran aa kaga hadlayo sida hadaf ama yool loo qoro, muqaalka hoose fiiri.\nMarka waxa u gudbayna talabada xegto oo ah si aa u xaqiijiso hadafkaadi waxaa u baahantahay xeelado ama ficilo aa kugu sharxayo talaabada sedexaad.\n3. Ficil (Action):\nXeelado ama Tactics waa ficilo xadidan oo naga kaalmaynayo inaa xaqiijino yoolkayna.\nWaxaa u ja jabinayna yoolkayna ina ka dhigno qorshe la fulin karo, anago u samaynayna xeeladooyin kala duwan. Kasoo qaad buug aa kugu soo lifaaqay qoraalkaani safxada tactics ama action ee isbuuc koowaad,\nSawirka: Safxadda Tactics/Actions\nQaybta taariikhda waxa ku dhigayna taariikhda bilabayno dhaqan galinta iyo taarikhda ay ku egtahay.\nQaybta (Goal 1) waxa ku dhigayna hadafka kowaad aa rabno isbuucan ina xaqiijino haduu goal kale jirin sidiisa firaaqada uga tag.\nTusaale ahaan hada rabo inaa 12 isbuuc ku barto Juz camma, yoolkayda koowaad ee todobaadkaani waxaa ka dhiga suuratu camma ama al naba’,\nmarka maxaa u baahanahay si aa u fuliyo yookayda koowaad hada aya waxaa imaanayo qaaanadaha tactics ama action ama xeelada sida waxa u bahaanayaahay.\n– inaa Kitab quraan helo\n– Waqti xadidan aa wax ku xifdin karo inaa helo.\n– Waqti haboon aa naqtiin samayn karo.\n– Macalin maa u baahanahay ama kaligay ayaa isku filan.\nWaxa la dhahay:\n” If you want to know what your future holds, look at your actions; they are the best predictor of your future.”\n” hada rabto inaa ogaato waxa mustaqbalkaadi noqon doono,Fiiri ficilladaada, waa kuwa si fiican u saadaalinaya mustaqbalkaadi”\nMeshaani markaa jogto waxaa waydiisa naftaadi (ficilkee ayaa adeegsan doonta saa qorshahaani u fuliso?\n4. Jadwalee (Schedule):\nWaxaa isla soo gaarnay talaabada is xisaabinta. Ogow nolasha waxa ka buuxa wax kaa jeedinayo qorshaha dagsatay sida “ kulama asxaabtaadi, warar, iyo social media iyo waxyaabo kale aa wax faaido aduunyo iyo aakhiraba ku lahayn”\nMarka u samee jadwal maalinle ah, aa marwalba ku haynaysid dib u eegis joogta ah, midaasne waxay kaa caawimee inaa diirada saarto waxa dhabta ah oo muhiimka ku ah.\n5. Murajacee (Review):\nIsbuuc walbane markuu ku dahmaado ku bixi 30 daqiiqo ama 1 saac inaa qorshahaadi muraajaycso ama dib u eegto.\nMaxa ku fulismay iyo maxa gaabis kaaga yimaaday iyo caqabadaha kusoo waajahay, iyo todaabaadka danbe maxaa rabtaa inaa qorshaysid.\n6. Dhibcaha (Score):\nUgu danbay waa muuhiim inaa dhibco siiso shaqadaa qabatay isbuucaasi, Adiga percentage siinayo shaqo walba soo qabatay sid hadii waxaas kuli ku fulismay 100% wax ku ool oo zaaid u macquul ah haduu fulismay 80% hadii kala bar ku fulismayne 50%.\nSi aa dhibco u siino ama u qiimayno howlaha isbuuca noo qabsamay waxaa fiirinayna.\n1. Tirada howlaha ku guulaysatay Todobaadkaani\n2. Wadarta Guud ahan Howlaha Qorshaysay Todobaadkaani\n3. Waa imisa Boqolkiiba howlaha ku guulaysatay Todobaadkani\nMarka habkaasi ku dhamee 12daadi isbuuc.\nUgu danbayn Isbuuca 13 u samee maalin aa qorshahaadi muraajaycso ama dib u eegto isbuuc walba ku dhamaado uguna dajiso qorshahaadi kale ee 12 isbuuc soo socda.\nMarka waxaa ku siin hab aa u isticmaali karto dib u eegista todobaalaha ah (12 weekly reviews):\n1. Waxyaabahaan ku guulaysanay 12-usbuuc ilaa maanta .\n2. Waxyaabahaa ku guuldaraysanay ama aa ku fashlmanay 12 isbuuc ee lasoo dhaafay\n3. Qoro casharada ka faaiday iyo khibrada kaaga baxday tijaabadaani, sidoo kale qoro waxa ay tahay inaa iska ilaaliso ama ay tahay inaa iska jirto 12 isbuuc soo socda.\n4. Deji ujeedooyinkaadi usbuuca soo socda\n5. Marwalba ku xernow Hiigsigaadi (vision), ee wax kale hiigisgaadi ka qasayo ha isku soo furin.\n6. Dabaal dag samey hada xaqiijiso guul la taaban karo, ku farax guushaasi naftaadine abaal mari waxay jeceshay sii midaasi adaa taqaanid aa ku daynaa,hada abaal marin Karin hada 2 beri ama 3 beri naso arintaani waa muhiim intaadan galin wareega kale ee 12 isbuuc soo socda.\nSi aad dajisato buugyaraha ay hadiyad ahaan aa ugu talagalnay ardaydeena afoogy fadlan linkiya hoose ka dajiso.\nSi aad ugu gulaysato Ka digtoonow inaa samayso arrimaahani:\n1. ina dajisato yool ama hadaf aa sax ahayn ama ay adagtahaya inaa xaqiijiso marka qorshee waxa xaqiijin karto oo daal badan iyo pressure badan kugu abuurayn.\n2. 12 isbuuc ha dajin yool badan , daji wax xadidan aa u arkayso inaa ku fulin kartid isbuucyadaasi, hada badiso aa hadhow xaqiijin wayso arintaasi waxay ku galin niyad jab oo hadhow saamayn ku yeeshan doonta isbuucyada soo socota.\n3. isbuuc walba aa joogto haku fakarin isbuuc soo socda waxa fulin lahayd kaliya fakirkaadi iyo juhdigaadi ha ahaado isbuucaasi.\nIsbuuc walba si goonidiisa hada uga fakirto way ku fududan insha allah inaa hadafkaadi gaarto.\n4. isbuuc walba markuu ku dhamaado dib u eegis ku samee qorshahaadi hada ku gulaysato ku soco hada ku fashilmato isku day ina wax ka badasho.\nUgu danbayn waxaa idin rajayna guul iyo allah inuu idin fudeediyo qorshihiina.\n3 thoughts on “12 Isbuuc/Sanadkii”\nBuuga xagee ka helnaa ustaad mahadsanid\nUstaad buugii waan ka dhex waayay ee sidee loo helayaa?\nMawduuca tusmadiisa safiican u aqri walaal


BOQORKII JACAYLKA OO BANNAANKA YIMID: Sergio Aguero Oo Jacaylkiisa Cusub Bannaanka Keenay Iyo Gabadhii Uu Hore Ula Sheekaysanayey Oo Ka Guuray – Cadalool.com\nBOQORKII JACAYLKA OO BANNAANKA YIMID: Sergio Aguero Oo Jacaylkiisa Cusub Bannaanka Keenay Iyo Gabadhii Uu Hore Ula Sheekaysanayey Oo Ka Guuray\nXiddiga reer Argentine ee Sergio Aguero, waxa uu hore u guursaday gabadh uu dhalay halyeygii ay isku waddanka ahaayeen ee Diego Armando Maradona, laakiin way kala tageen ka hor intii aanu kusoo biirin Manchestere City.\nWaxa uga dambeeyey warar kale oo ku xidhiidhinaya gabadh uu dhalay ciyaartoy hore oo caan ahaa oo u ciyaari jiray xulka qaranka England, kana shaqaysa Telefishan, balse warkaas mid kale ayaa ka dambeeyey.\nAguero ayaa toddobaadkan kasoo baxay muuqaalka hees ay qaadday fannaanadda reer Argentine ee Tini Stoessel, xilli ay kooxdiisu ku mashquulsan tahay isku diyaarinta kulamada uga hadhsan horyaalka Premier League oo ay tahay inay guul ka keenaan si ay ugu guuleysan karaan.\nSida uu soo bandhigay wargeyska The Sun ee kasoo baxa waddanka UK, laacibka reer Agentine ayaa waxa uu xidhiidh hoose ka dhexeeyey fannaanaddan, waxaana uu usoo ifbaxayaa si qunyar-qunyar ah, iyadoo uu baaba’ay xidhiidhkii uu la lahaa gabadha reer Ingiriis ee uu ciyaartoyga weyni dhalay.\n“Inkasta oo qisada jacaylka aanay caddaysanin, sidoo kalena dafirin, haddana waxa uu 30 jirkani ku lug yeeshay heesaheeda, waxaana muuqata inay waqti fiican wada qaateen xilligii la duubayey muuqaalka, waxaanu wali Aguero raadinayaa gacaliso cusub kaddib intii ay kala tageen inantii uu dhalay Diego Maradona.” Sidaas ayuu wargeysku ku yidhi qoraalkiisa, isagoo dhinaca kale tilmaamay inay jiraan caddaymo muujinaya in xidhiidhka jacayl ee lamaanahan uu meel fiican marayo.


Dadka ku nool dhulka miyiga ee Gobolka waqooyi bari Kenya badankood wax ma akhriyaan mana qoraan.\nMagaalada Muqdisho waxa markii ugu horeysay lagu soo bandhigay adeega Triple Play oo ah adeeg aad hal waayar oo kaliya u adeegsan karto internet xawaare sare leh, wax walba.\nTaliye Khaliifa Xaftar oo Liibiya dib ugu laabtay\nNinka isku boqray inuu yahay Taliyaha ciidanka Liibiya Khaliifa Xaftar, ayaa dalkaa dib ugu noqday ka dib labada todobaad oo uu arrimo caafimaad ugu maqnaa dalka dibadiisa.\nBoko Xaaraam oo weerar culus ku qaadday magaalada Maiduguri ee dalka Nigeria\nWararka ka imanaya magaalada Maiduguri ee waqooyi bari Nigeria ayaa sheegaya in dagaal culus ay magaalada ku soo qaadeen ururka Boko Xaaraam.\nSoo shaac bixidda boqorka reer Masar ee u dheelo kooxda Liverpool ayaaa si wayn looga dareemay dalkayga iyo dhammaan dunida.\nMaxaad ka ogtahay dadka ka jawaaba wicitaanada gargaarka degdega ah ee nambarka 999?\nJamie todobaadkii waxa uu ka jawaabaa illaa 350 wicitaan, qaarkoodna ma wada ahan kuwa muhiim ah, waxaa jira dad iska soo wactama iyaga oo aysan haysanin xaalad daran oo gargaar u baahan.\nDowladda Tanzania oo mamnuucday dibadbaxyada ka dhanka ah Magufuli\nDalka Tanzania waxaa maanta aad loo adkeeyay ammaanka kaddib markii mas'uuliyiinta dalkaasi ay gebi ahaanba mamnuuceen dibadbaxyo ay ku baaqeen kooxaha mucaaradka.\nMuxuu Kim Jong-un u joojiyay tijaabooyinka gantaalada?\nSababta lagu sheegay in loo joojiyay ayaa ah in Kuuriyada Waqooyi ay gaartay yoolkii ay ka lahayd tijaabada, islamarkaasba ay ebyantay sancada gantaalada.\nBooliiska dalka Nigeria ayaa weeraray goobo lagu hayay carruuro badan, kuwaas oo si sharci daro ah looga macaashayay carruurta sida uu BBC-da u sheegay Agboola Dabiri oo ka tirsan saraakiisha magaalada Lagos.\nBarakac ka dhashay fatahaada webiga mara Gaarisa\nQaar kamid shacabka ku dhaqan degmada Gaarisa ee Waqoo Beri Kenya ayaa ka qaxay guryahooda kaddib markii uu kusoo fatahay webiga maro deegaankaasi ee Tana.\nBajaajta magaalada ku bataday dadka ka biyo diiday waxaa ka mid ah tagsiileyaasha magaalada oo u arka in ay shaqadii ka maroorsatay.\nBaarlamankaa haatan shaqeeya oo ka kooban 82 xubnood ayaa gabadh keli ahi ku jirtaa.\nSaynisyahanno Shiinays ah ayaa sheegay in ay qayb ahaan duntay xaruntii ay Kuuriyada Waqooyi ku tijaabin jirtay hubka nukliyeerka ah, taas ka dhigi karta mid aan la adeegsan karin.\nAskari Israa'iili ah oo loo xiray in uu dilay kuray Falastiini ah\nMaxkamad ku taalla Israa'iil ayaa xabsi ku xukuntay booliis hore oo xadka ilaalin jiray, kaas oo toogasho ku dilay wiil kuray ah oo mudaaharaad ka qaybqaadanayay 2014kii.\nMasaajidkii qaddiimiga ahaa ee Mowsil oo dib loo dhisayo


Afarta kulan ee ugu fiican Pokémon ee loogu talagalay Android | Androidsis\nEder Ferreño | | Ciyaaraha Android, Noticias, Pokémon Go\nPokémon waa mid ka mid ah kuwa ugu caansan dunida oo dhan. Ciyaarihii ugu horreeyay ee lagu sii daayo consoles'ka Game Boy si weyn ayaa loogu guuleystay, sidoo kale taxanaha telefishanka. Dhacdadani waxay heshay dhiirigelin weyn markii Pokémon Go loo sii daayay taleefannada Android. Cayaartu waxay noqotay guul aan horay loo arag oo ay qabsatay malaayiin isticmaaleyaal ah oo adduunka ku baahsan.\nIn kastoo ay jiraan cinwaano badan oo ka mid ah taxanahan caanka ah ee loo heli karo Android. Kadibna waxaan dib u eegeynaa iyaga waxaanan kuu dhaafi doonaa qaar ka mid ah cayaaraha ugu fiican Pokémon ee aan hadda u helno qalabka Android.\nWaa xulasho ciyaaro leh astaamahan jilayaal ahaan, in kasta oo ay aad uga duwan yihiin midba midka kale. Marka mid kasta waxaa loogu talagalay dhagaystayaal kala duwan. In kasta oo ay dhammaantood ka tirsan yihiin caalamka Pokémon. Diyaar ma u tahay inaad ogaato cayaarahan?\n1 Hoyga Ciyaaraha Pokémon\n3 Pokémon TCG khadka tooska ah\nHoyga Ciyaaraha Pokémon\nWaxaan ku bilaabaynaa kulankaan kan ugu yar guriga. Waa ciyaar aan ku helno garoonkan ciyaarta oo ay ku jiraan tiro aad u tiro badan oo pokémons ah Fikradda ciyaarta ayaa ah in carruurtu la falgeli karaan ciyaarta waqti kasta. Waxaan leenahay midabbo badan, koontaroolo fudud, buuq badan. Waxaas oo dhan waxaa loogu talagalay in lagu madadaaliyo oo lagu mashquuliyo carruurta inta ay isticmaalayaan. Wax badan oo kale ma dhacaan. Laakiin waxaa loogu talagalay niche suuq aad u cad.\nKu soo degsashada ciyaartan Android waa bilaash. Intaas waxaa sii dheer, kama helno wax iibsi ama xayeysiin ah gudaheeda. Marka gabi ahaanba waa bilaash.\nDeveloper: Shirkadda Pokémon Company International\nMarka labaad, waxaan ka helnaa mid ka mid ah ciyaarihii ugu dambeeyay ee adduunka Pokémon. Sidoo kale waa mid ka mid ah kuwa ugu badan asal ah, quirky iyo xiiso leh in aan heli karno. Sidoo kale waa wax yar oo caqli gal ah, laakiin waa madadaalo wakhti kasta. Hawlgalkeeda dhib badan ma leh. Waa inaan tababaro Magikarp oo ka dhignaa mid aan faa'iido lahayn intii suurtagal ah. Marka la soo koobo, ha baran hawlo waxtar leh. Marka waa wax qosol badan oo aan macquul ahayn. Ku habboon inaad la joogtid haddii aad caajiso munaasabad kasta.\nKu soo degsashada ciyaartan Android waa bilaash. In kasta oo aan ka dhex helno wax iibsi iyo xayeysiis. Waa iibsiyo gaari kara 38,99 euro.\nDeveloper: Shirkadda Pokemon\nPokémon TCG khadka tooska ah\nWaxaan sidoo kale leenahay ciyaar kaar ah oo ku dhex jira guud ahaan ballacyada ciyaaraha saga. Xaaladdan oo kale, waa ciyaar hawlgalkeedu la mid noqon doono ka ciyaaraha kale ee kaararka noocan ah. Marka waa inaan helnaa kaararka wanaagsan, ku tababbarannaa oo markaa awood u yeelan karnaa inaan wajahno isticmaaleyaasha kale ee ciyaarta gudaheeda dagaalladda. Maxaa intaa ka badan, ciyaarta ayaa ina siineysa xulashooyin habeyn ah, taas oo runtii ka dhigaysa mid farxad u leh dadka isticmaala ciyaarta. Waxay siinaysaa aragti ka duwan isku dhacyada u dhexeeya Pokémon.\nKu soo degsashada ciyaartan Android waa bilaash. In kasta oo aan ka dhex helno wax iibsi iyo xayeysiis. Waa ciyaar freemium caadi ah oo macno leh.\nSidee bay noqon kartaa haddii kale, waxaan ku xiraynaa liiska cayaarta ugu caansan taxanaha. Ciyaarta oo kacaan ka ahayd Android, inkasta oo ay lumisay caannimadeedii iyadoo waqtigu si xawli ah ku socdo. In kasta oo dhacdooyinkii la abaabulay sanadkii hore ay umuuqdaan kuwo siiyay xoogaa nolol ah. Qalliinka ciyaarta waa la yaqaan, waa inaan soo qabsannaa dhammaan pokémons, kuwaas oo ka soo baxaya adduunka dhabta ah. Markaa waa inaad ka dhigtaa inay isbeddelaan oo ay tababaraan, marka lagu daro inaad la kulanto isticmaaleyaasha kale ee dagaalka. Waxay ku sii jirtaa runta sida cayaaraha asalka ah u shaqeeyaan, laakiin ku habboon waqtiyadan.\nKu soo degsashada ciyaartan Android waa bilaash. In kasta oo aan ka helno wax iibsi gudaha ah. Iibsiyada noqon kara ilaa 109,99 euro. Qiimaha ugu xad dhaafka badan.\nWadada buuxda ee maqaalka: Androidsis » Ciyaaraha Android » Pokémon Go » Ciyaaraha ugu fiican Pokémon ee loogu talagalay Android\nDaraasadaha Facebook ayaa bilaabaya nooc ka mid ah xayeysiinta adoo adeegsanaya rukumo


Muqdisho nasiib xumaa: Fallanqeynta wareysigii uu TARSAN ku ceeboobay |\nMuqdisho nasiib xumaa: Fallanqeynta wareysigii uu TARSAN ku ceeboobay\nWax ka sheegga Muqdisho ma waxay ku biireen ereyadii lagu tuugsan jiray?!!\nWaxaan daawaday mid kamid ah wareysiyadii Soomaalida lagu yiqiin ee layaabka lahaa, waxaa wareysigan bixiyay Guddoomiyihii hore ee Gobolka Banaadir Max’ud Axmed Nuur (Tarzan). inkastoo hadalada Tarzan aan ka maqlay aysan wax badan ka duwaneyn kuwo hore hoggaamiyaaal soomaaliyeed ku hadleen marka ay noqoto Af-lagaadada Magaalada Muqdisho loo geysto maalin walba & aqoon-darada ka heysata habka jawaabaha loo siiyo warbaahinta haddana wareysigani wuxuu kuwii hore kaga duwanaa isagoo ka baxayay idaacad Ajanabi ah halka kuwa kale ay TV-yo Soomaali ah qaadayeen. Waxaa intaa dheeraa oo isoo jiitay su’aalo si toos ah Md Tazan loo weydiiyay kuwaas oo isaga shakhsiyaddiisa taabanaya, laakiin laga yaabo in uu su’aalo caadi ah isaga qaatay.\nBal aan u soo daadago qormadeyda anoo isku dayaya in aan wax ka iftiimiyo guud ahaan wareysigii Tarzan & waxa aniga shakhsi ahaan iiga baxay.\nWareysigan oo sida aan soo sheegay nuxurkiisu labo qeybood ka koobnaa ayaa su’aalaha qaar waxaa wax laga weydiiyay macnaha masuuliyadda & arinta kale oo ah Magaaladii uu ka soo shaqeeyay ee uu weliba asal ahaan ka soo jeedo ee Muqdisho iyo waxa uu kala kulmay markii uu halkaa tagay. Muxuuse Tarzan kaga jawaabay su’aalahaa la weydiiyay? Aan ku hormaro arrinta Masuuliyaddiisa khuseysa:\nTarzan mar la weydiiyay sababta uu shaqadan u qaatay isagoo waajibaad kale oo REER ka mid yahay saarnaayeen wuxuu caddeeyay in markii uu shaqada guddoomiye-nimada doonayay in ay walaalihii & reerkiisuba (xaaskiisa) kula taliyeen in uusan qaban shaqadaa sidaana isku af-garteen haddana markii dambe wuxuu caddeeyay in ballantii reerkiisa & walaalihiiba uga baxay. Sida su’aasha marlabaad loogu celiyay ayaad ka fahmi kartaa isku xirnaanta howsha uu Tarzan sheeganayo in uu doontay & midda uu meesha cidlada ah uga dhaqaaqay ee reerkiisa ku saabsan & sida ay u kala muhiimsan yihiin una kala horreeyaan. weliba iyagoo kula taliyay in uusan aadin haddana ka doorbiday dantiisa gaar ahaaneed.\nDabcan isagu ma fahamsaneyn muhiimadda ay su’aashan u leedahay ka masuul ahaan, waxa la durayayna waxay aheyd waajibaadka saaran shakhsi ahaan. fahamka su’aashaa ku jiray wuxuu ahaa sida aad ugu dhiiran karto in aad qabato xil noocaas ah adigoo midkii ka muhiimsanaa ee xaqa ahaa reerkaagana ku saabsanaa weliba caruuro kujiraan meel cidlo ah uga dhaqaaqday. Micnaha su’aashaa xambaarsaneyd ayaa ahaa in aadan masuul noqon karin haddiiba tii xaqa laguugu lahaa aad dayacday waxaase laga yaabaa in isagu su’aal isaga qaatay.\nDadka qaar baa si siyaasadeysan su’aashan oo kale uga jawaaba oo wax kala daboola marka ay gartaan in khalad galeen laakiinTarzan jawaabihiisa kama fiirsane khaladkii ayuu halkii ka sii miisay isagoo weliba isku caddeynaya in howl dhan oo uu masuul ka ahaa ka cararay. Macnaha kale ee su’aashani xambaaraneyd ayaa ah in arrintani Guddoomiye Tarzan keligii khuseyn laakiin dadka loo tusayay in Madaxda Soomaalidu intooda badan sidaa oo kale yihiin oo inta caruurahooda meel cidlo ah uga tagaan xilal Soomaaliya ka doonta. Dadka noocaas ahna ay yihiin dadka Soomaali matala, sababta ay Soomaaliya la degi la’dahay ay taasi ka mid tahay.\nSu’aal kale waxay aheyd markii Tarzan la weydiiyay hadal uu hore u yiri kaas oo ku saabsanaa in qofkii Alshabaab ka tirsan ee la qabto halkiisa lagu dilo. Dhaqan Muslim & mid Ajanabi meelna kuma arag in qof wuxu doono ha ahaadee isaga oo nool la qabtay isla bartiisa lagu toogto xitaa Maxkamad ayaan sidaa amri karin iska daa shakhsiye, maadaama ay kasoo horjeeddo islaanimada, bani’aadantinimada & xuquuqda qofka. Waa laga yaabaa in uusan dareensaneyn sababta su’aasha loo weydiinayo taas aheyd in loo caddeyo in Tarzan hadal adag oo aan munaasab aheyn dambina loogu soo oogi karo uu hore u yiri. Sidoo kale arrintan waxay dadka tusineysaa hoggaan-xumada madaxda Soomaalida heysata & iyagoon aqoon u laheyn waxay ay qabanayaan iska doonta, dabadeedna waxay doonaan isaga hadla.\nHadalada Tarzan ee uu dad kale ku jaa’ifeeyay waxaa ka mid ahaa wuxuu sheegay in Madaxweynihii talada hayay markii uu guddoomiyaha noqday waa Sh Shariife in uu siiyay lacag 100,000 oo dollar ah si uu howsha ugu bilaabo. Halkaa waxaa laga fahmi karaa ama ka soo baxeysa Tv-guna ummadda daawaneysa tusay arrinta beesha caalamku marar badan ku celcelin jireen taas oo ah in Soomaaliya ay tahay halka ugu musuqmaasuqa badan caalamka.\nXaggee lagu arkay Madaxweyne Guddoomiyihiisa lacag kaash ah siinaya? Meeye intii u dhaxeysay labadaa shakhsi, sida wasiiradii, agaasimayaashii, hanti dhowrkii, masuuliyiintii Bankiga iwm. Hantida ama dakhliga ay hey’ad dowladeed ku shaqeeneyso ma waxaa gooya oo bixiya hey’adaha qaabilsan shaqadaas mise Madaxweyne ayaa siiya Guddoomiye? Tarzan isaga oo aan ka fiirsan jawaabta uu bxinayo wuxuu si dadban u sheegay in Madaxweynihii dhammaa ee dalka uu musuqmaasuqa koow ka ahaa. Mar kale halkaa waxaa laga fahmi karaa in hey’addii ugu sarreysay ee Dowladda ay sidaa ku shaqeyso markaa waa sabab kale oo Soomaaliya la degi la’dahay, guddoomiye Tarzan’se jawaab ayay ka aheyd.\nKu darso oo Tarzan markuu dakhligiisa ka hadlayay markii shaqada loo dhiibay wuxuu ku sheegay in ay ZERO (eber) aheyd haddana ilbiriqsiyo gudahood ayuu ku caddeeyay in 125 doolar ay khasnadda ku jirtay. Isaga 125 doolar & Zero waa isugu mid halka shakhsiga wareysanaya & inta kale ee luqaddooda koowaad u tahay ay labo tiro u kala yaqaanaan.\nArrin kale oo layaab laheyd waxay aheyd markii Tarzan uu si xun oo weliba ka damqasho laheyn wax uga sheegay Magaalo Soomaaliyeed taas oo weliba sheegata in ay magaalo madaxdii tahay, mararka qaar waxaadba is-oraneysaa dadka Ajanabiga ah ayaa wax uun ceebaheena noo hambeeya marka aad u barbardhigto kuwa Soomaalida sheegta, cid kale Muqdisho wax kama sheegtee waa kuwa ama wax u doontay ama ka soo shaqeeyay. Haddii Muqdisho sidaa noqotay ma iyadaa is-yeeshay mise adigoo Jaalle Soomaali ah ayaa sidaa ka dhigay? Sidaan u fahmaynaTarzan waxay ka aheyd in aad wax soo qabatay dadkan Ajanabiga ee ku dhageysanaya u sharrax, mana oga waxa uu akhrinayaa in ay yihiin markhaatiyo caddeynaya in wixii soomaalida & dhulalkooda laga sheegi jiray ay wada sax yihiin.\nMd Tarzan wax walba oo uu Magaalada Muqdisho ka sheegi karo waa ka sheegay, ereyada uu isticmaalay idiin sharrixi maayo oo markaad dhageysataan ayaad fahmi doontaane.\nGuddoomiye Tarzan ma aha qofkii ugu horreeyay ee sidan oo kale u hadla waxaan soo aragnay kuwo weliba isaga ka aqoon badan oo Jaamacado dunida ku yaalla wax ka soo dhigay oo mararka qaar aad is-oraneyso toloow kuwan kuwii shaqada siiyay maxay u sheegeen markii loo oggolaanayay ayaa siday doonaan wax uga sheegay Magaalo Soomaaliyeed oo hadaladooda ayba dhici karto in dhibaato kusoo gaarto shacab Soomaaliyeed oo magaaladaa ku nool. Mararka qaar waxaan is-weydiiyaa wax ka-sheegga Muqdisho ma waxay ku biirtay ereyadii lagu tuugsan jiray si dhaqaale loogu helo kuwaas oo ay ka mid ahaayeen Argagixisada, burcad-badeedda iwm.\nIntaa oo keliya ma aheyn hadalada layaabka igu riday ee aanTarzan ka maqlay ee waxaa sidoo kale ka mid ahaa isagoo sheegtay in uu isagu ahaa shakhsiga keliya ee u jawaabi karay Alshabaab, madaxda inteeda kalena Ashuun ku adimi jireen, xitaa marka lagu daro Madaxweyneha. Wasiirkii Warfaafinta isaga & Tarzan wixii wareysigan kadib dhex maray waa sheeko kale\nIsku soo wada-duub waxaan oran karnaa su’aalihii la weydiiyay Md Tarzan midna sidii la rabay uma abbaarin in uu uga jawaabo, bal waxaa laga yaabaa ceebo markii hore qarsoonaa in uu bannaanka keenay, tanina waxay ka tarjumeysaa fudeydka mararka qaar waalida u dhow oo siyaasiyiinta Soomaalida kala kulano marka ay wareysiyada bixinayaan.\nWareysiyada noocan oo kale ah waxay ku tusineyaan aqoondarida & waayo-argnimo-xumada heysata kuwa sheegta in ay Soomaliya hoggaamiyayaasha u yihiin.\nbuy zoloft online without prescription, buy dapoxetine online. W/Q: Farah M Warsame


Taalibaan: Cashirrada ay Shabaabka, Boko Xaraam iyo kooxaha kale ee Afrika ay ka barteen Taalibaan | XOG-DOON NEWS - Breaking News From Somalia\nHome Faalooyinka Taalibaan: Cashirrada ay Shabaabka, Boko Xaraam iyo kooxaha kale ee Afrika ay...\nTaalibaan: Cashirrada ay Shabaabka, Boko Xaraam iyo kooxaha kale ee Afrika ay ka barteen Taalibaan\nIyadoo Afghanistan ay gacanta u gashay Taliban, kooxaha Islaamiyiinta ah ee qaska ka wada Afrika ayaa sameeyay dabaal degyo.\nMid ka mid ah warbaahinnada taageera al-Shabab ayaa lagu soo qoray qoraal lagu taageerayo waxa ka dhacay Afghanistan.\nDhanka kale, hoggaamiyaha kooxda gacan saarka la leh Al-Qaacida ee Jamaat Nusrat al-Islam wal-Muslimin (JNIM) ayaa farriintii ugu horreysay tan iyo sanadkii 2019 u adeegsaday inuu ugu hambalyeeyo Taliban.\n“Waynu guuleysaneynaa,” ayuu yiri Iyad Ag Ghaly, oo is barbar dhigaya ciidamada shisheeye ee laga saaray Afghanistan iyo go’aanka uu Faransiisku ku yareynayo militarigiisa ku sugan gobolka Galbeedka Afrika ee Saaxil.\nKeliyana maaha dagaal yahannada Islaamiyiinta ee Afrika kuwa u guuxay isbeddelka Afghanistan.\nLaga soo bilaabo Soomaaliya oo bariga ku taalla iyo Nigeria oo galbeedka ku taalla, wargeysyada ayaa daabacayay warbixinno, dadka ayaana baraha bulshada ku muujinayay walaaca ay qabaan.\nHaddii ay baaq hurada ka kiciya u baahnaan lahaayeen dowladaha Afrika ee ku tiirsan quwadaha shisheeye, wuxuu ahaan lahaa qabsashada Taliban ee Afghanistan.\nCabsi ka jirta Mali\nTan iyo sanadkii 2012, Mali – oo ka mid ah dalalka ugu weyn Afrika – waxay gobolladeeda waqooyi iyo bartamaha kula dagaallameysay kooxo jihaad doon ah oo kala duwan.\nWaxay ku qasbanaatay inay ku tiirsanaato ciidamada Faransiiska iyo nabad ilaaliyeyaasha Qaramada Midoobay si kooxahaasi looga hor istaago inay awoodda la wareegaan.\nSi kastaba, joogitaanka ciidamada dalkii hore u gumeystay ayaa u cuntami weysay qaar ka mid ah dadka reer Mali, iyo waliba sidoo kale kuwo ku sugan Faransiiska.\nBishii June, Faransiiska ayaa ku dhawaaqay inuu yareyn doono tirada ciidamadiisa uuna ku soo reebi doono 2,500-3,000 wixii loo gaaro horraanta sanadka soo socda.\nWaxaa jira walaac ku aaddan in ciidamada Mali, oo ah kuwo aan tababarneyn qalab fiicanna heysan, ay awoodi waayaan inay xakameeyaan kooxaha jihaad doonka ah.\n“Dad badan ayaa ka cabsi qaba in xaaladdu ay la mid noqoto tan [Afghanistan],” ayuu yiri Bouraima Guindo, oo ah tifaftiraha sare ee wargeyska Le Pays oo ka soo baxa Mali.\n“Joogitaanka ciidamadan shisheeye waa mid aad muhiim u ah sababtoo ah haddii ay berri baxaan, xaaladdu sidan way ka khatarsanaan doontaa.”\nSida warbaahinta kale ee Mali, Le Pays wuxuu hoggaamiyeyaasha dalkaasi ugu baaqay inay xoojiyaan ciidamada dalka.\nSoomaaliya oo uu waqtigu ka dhammaanayo\nWalaac ayaa sidoo kale ka taagan Soomaaliya, taas oo lagu sameeyay is barbardhigga ugu weyn ee Afghanistan.\nDowladdii Soomaaliya ayaa burburtay waxaana tobnaan sano ka socday dagaal sokeeye kahor inta aysan kooxda xiriirka la leh Al-qaacida ee al-Shabab aysan soo bixin sanadihii 2000.\nDowladda uu caalamku taageero ee Soomaaliya ayaa la daalaa dhacaysay sidii ay dib ugula wareegi lahayd inta badan dalka waxayna ku tiirsan tahay ciidamada Midowga Afrika.\nHadafku wuxuu ahaa in xididdada loo siibo kooxda iyadoo dowladda la siinayo waqti ay cagaheeda isugu taagto.\nBalse sida Afghanistan oo kale, waxaa jira eedeymo badan oo ku saabsan musuqmaasuq. Sidoo kale waxaa jiray isku dhacyo sanadkan ka dhacay caasimadda oo ku aaddan doorashada dib loo dhigay, taas oo sababtay in qeybo ka mid ah ciidamada ammaanka ay iska hor yimaadaan.\nArrimahaan ayaa shaki geliyay mashruuca dhismaha Soomaaliya.\nIlham Gassar, oo la taliye dhanka arrimaha siyaasadda u ah howlgalka Qaramada Midoobay ee Soomaaliya, ayaa sheegtay in saaxiibbada caalamka ay diiradda saarayeen burburinta al-Shabab, ee aysan diiradda saareyn di u dhiska dalka.\n“Diiraddu marnaba ma aysan saarneyn in la wanaajiyo nolosha Soomaalida lana abuuro hannaan iyo nagaasho,” ayay tiri.\nDowladda Soomaaliya ayaa laga doonayay inay hoggaamiso howlaha ammaanka wixii loo gaaro dhammaadka sanadkan, balse taasi ayaa u muuqata mid aan dhacayn sababo la xiriira su’aalaha ka taagan awoodda ciidamada.\nSamira Gaid, oo ah madaxa machadka Hiraal Institute, ayaa sheegtay in ciidamada Soomaaliya ay ka daran yihiin kuwa Afghanistan marka ay timaaddo iska caabbinta weerarrada kooxda.\n“Ciidamada ammaanka Soomaaliya ma aysan helin 0.005% waxa ay heleen ciidamada ammaanka Afghanistan,” ayay tiri.\n“Taageero la taaban karo oo ku wajahan dib u dhiska ciidamada ammaanka ee Soomaaliya ayaa aad u yareyd. Soomaaliya bandow ciidan ayaa saaran, sidaas darteed ma awoodno inaan soo iibsanno nooca hubka ay heystaan Afghanistan.”\nBalse xitaa gudaha Soomaaliya diiraddu way ka wareegtay sida iyo goorta la soo afjarayo caawinaadda shisheeye.\nImaaraatka Carabta ayaa haatanba bilaabay inyy jarto deeqdiisa, dowladdana waqtiga ayaa ka dhammaanaya si ay isu diyaariso.\nSida Afghanistan oo kale, dhaqdhaqaaqyada Islamaiga ah ee Afrika ayaa ku baahay dalal hannaankooda dolwadnimo uu daciif yahay isla markaana sabool ka ah dhanka adeegyada sida waxbarashada iyo caafimaadka.\nArrimahaas ayaa horseeday kacdoonka gobolka Cabo Delgado ee Mozambique, kooxo ka soo jeeda Galbeedka Afrika ayaana u adeegsaday meel ay ka shaqaaleysiiyaan dagaal yahanno ayna ka helaan taageerada shacabka.\nMeelaha qaar, kooxaha kacdoonka wada ayaa waxay bulshada u fidiyeen adeegyo iyo caddaalad, taas oo ay ku kasbadeen quluubta shacabka.\nWaxaa jirta aragti laga siman yahay oo ka jirta Afrika taas oo ah in howlgallada militari aysna ku filneyn wax ka qabashada howlaha xagjirnimada loona baahan yahay in wax badan laga qabto si xal siyaasadeed loo helo – xitaa haddii ay noqoto in lala xaajoodo kooxaha.\nBalse Fulan Nasrullah oo ah khabiir dhanka ammaanka ah ayaa sheegay in wax lala yaabo ay noqon doonto haddii koox Islaami ah oo ka jirta dal Galbeedka Afrika ku yaalla ay qabsato dal ayna qabato xukunka.\n“Dadku waa inaysan Afrika iyo koox walba oo jihaad doon ah oo la xiriirin wiixi ka dhacay Afghanistan – arrimuhu way kala duwan yihiin balse waxyaabo ay isaga mid yihiin ayaa jira,” ayuu yiri.\nKooxaha ka dagaallamaya Galbeedka Afrika ma aha kuwo u hubeysan sida Taliban, waxay ka kooban yihiin maleeshiyaad kala duwan, oo ujeeddadoodu ay mararka qaar isku mid tahay balse aysan mar walba ahayn iyadoo ay soo bateen kooxaha xiriirka la leh ururrada IS iyo al-Qaacida ee dhexdooda is dagaalaya.\nKooxaha Islaamiga ah ee Galbeedka Afrika “waxay ka howlgalaan dal daciif ah, balse way ka sii daciifsan yihiin dalalka daciifka ah”, ayuu yiri Nasrullah.\nWeli lama ogaan karo sida waxa ka soo cusboonaaday Afghanistan ay u saameyn karaan siyaasadda Afrika. Balse waxaa la hadal hayaa wararka ku saabsan sida loogu diyaar garoobi karo ka bixitaanka ciidamada.\nComfort Ero, oo ka tirsan Kooxda Xasaradaha Caalamiga ah, ayaa sheegtay inay jiraan “casharro deg deg ah” too laga baran karo.\nWaxay sheegtay “inay jiraan dowlado uu musuqu hareeyay, aad ugu tiirsan taageerada shisheeye, kalsooni badanna aan gudaha dalka ka heysan, sidaas darteedna marka lagala laabto taageerada caalamka, taasna ay ka dhalaneyso dowlado aan waxba qaban karin”.\nIyadoo ay soo baxeen muuqaallo iyo sawirro muujinaya dad doonaya inay ka baxsadaan Afghanistan, Gaid ayaa sheegtay inay rumeysan tahay in beesha caalamka ay ka digtoonaan doonaan in xaalado kuwaas oo kale ah aysan ka dhicin dalalka kale sida Soomaaliya.\nPrevious articleSomali PM orders probe into killing of 7 civilians in southern region\nNext articleMaamulka Puntland oo ka digey roobab iyo dabaylo ku wajahan xeebaha gobolka Bari


Haweeney Al-shabaaabnimo loo xukumay. | Shabakadda Garsoor\nHome Maxkamadda Ciidanka Haweeney Al-shabaaabnimo loo xukumay.\nHaweeney Al-shabaaabnimo loo xukumay.\nMuqdisho (Garsoor)- Basra Maxamed Cali Warsame ayaa 21/05, ee sanadkan ciidamada amniga ka soo qabteen xaafadda Suuqa-xoolaha ee degmada Hilwaa, waxayna xilligaas ciidamada maniga helaan xog sheegaysa in haweeneyda ay u aheyd keyd haayaha hubka sida Bistooladaha iyo Bam-booyinka maleeshiyada amniyaadka ee kooxda arga-gixisada ah ee Alshabaab.\nXafiiska Xeer Ilaalinta ayaa loo soo gudbiyay eed ka dhan ah eedeysanaha, wixii xilligaas ka dambeeyay ayay xafiiska Xeer ilaalinta isku howleen jiritanka eedda ka dhanka ah eedeysanaha, 15/07 ee sanadkan ayay soo gaba-gabeeyeen baaristooda, waxaana ay weydiisteen garsoorayaasha Maxkamadda Ciidamada Qalabka Sida in la muddeeyo dhageysiga waqti qaadista eedda ka dhanka ah eedeysane Basra Maxamed Cali Warsame.\n28/07 ee sanadkan ayay ogolaatay Maxkamadda Ciidamada Qalabka Sida in loo fariisto eedda ka dhanka ah eedeysane Basra Maxamed Cali Warsame, waxaana ay dhageysteen garsoorayaasha eedda ka dhanka ah Basra, waxaa sidoo kale fursad loo siiyay Qareenada difaacayay eedeysanaha in iyana soo bandhigeen sharciyada ay ku diidanaayeen eedda ka dhanka ah Basra Maxamed Cali Warsame.\nGaashaanle Dhaxe Xasan Cabdiraxmaan Aadan (Wabiyow) oo kamid ah garsoorayaasha Maxkamadda Ciidamada ayaa xilligaas u sheegay dhinacyada dacwadda in dib la isugu soo noqon doono oo ay jirto fadhiya kale xilligaas oo laga dalbaday xafiiska xeer ilaalinta in ay soo dhameystiraan cadeymaha eedeysanaha.\n04/ bishan aynu ku jirno ayaa markale la isugu soo noqday fadhiga Maxkmadda, wax yaabaha dheeraadka oo ay xafiiska xeer ilaalinta soo bandhigeen waxaa kamid ah In eedeysanaha ninkeeda oo lagu magacaabi jiray Liibaan Maxamed Cabdikariin (Liibaan Jaraaye) uu ahaa Alshabaab, sanad iyo bar ka horna uu ugu dhintay qarax uu waday degmada Hilwaa, waxaa sidoo kale ay soo bandhigeen cadeymo kale oo muujinayo in wixii xilligaas ka dambeeyay nin lagu magacaabo khaalid uu ku qanciyay shaqada ay u heeysay kooxda Alshabaab.\nUgu dambeyn garsoorayaasha ayaa go’aan ku gaaray iyagoo eegaya qiraalka eedeysanaha, ka war-celinta jawaabaha ay ku cadeysay garsooraka hortiisa, dhageysiga markaatiyaal uu kamid yahay baaraha kiiska in Maxkamadda Ciidamada Basra Maxamed Cali Warsame ay ku xukuntay Shan-sano oo xabsi Ciidan ah, sida uu u sheegay dhamman ka qeyb galayaasha Gaashaanle Dhaxe Xasan Cabdiraxmaan Aadan (Wabiyow) oo kamid ah garsoorayaasha Maxkamadda Darajada kooweed ee Ciidamada Qalabka Sida.\nPrevious articleMaxkamadda Ciidamada oo xukun ku riday laba horjooge oo Daacish ah (Dahgeyso)\nNext articleTaliye Saldhig oo Musuq loo xiray.


Diidmada gelida oo markaas bilaabanayo - Migrationsverket\n/ Diidmada gelida oo markaas bilaabanayo\nAvvisning som ska genomföras omedelbart – somaliska\nWakaalada Socdaalka Swedish ayaa u sameyso amarka diidmada gelitaanka oo markaas ka bilaabanayo haddii ay cadahay in midkoodna aanadd lahayn baahida illaalada ama aanad lahayn sababo kaleoo oggolaanshaha daganaashaha ah. Haddii aad heshid amar noocaas ah, waa in aad Sweden si degdeg ah uga baxdaa.\nGo'aanka lagu diidayo in codsigaagu dhaqan gal sii ahaado ilaa afar sannoood. Haddii aad heshid amarka diidmada ee gelitaanka oo leh dhaqan gal degdeg ah, waxaa lagugu soo rogi mamnuucida dib usoo gelida, ma taas oo micnaheeda yahay ma geli kartid wadan walba oo Aaga Schengen, ama Romania, Bulgaria, iyo Croatia, ugu yaraan labo sanno.\nSidoo kale waad tilmaami kartaa in aad ogolaatay amarka adiga oo saxiixaya warqada loo yaqaan bayaanka oggolaanshaha. Marka aad saxiixdid ku dhawaaqida, markale kama racfaan qaadan kartid oo waa in aad ka tagtaa Sweden isla markaas. Xitaa haddii aadan ogolaanin amarka waa in aad ka tagtaa Sweden kadib helida amarka.\nKa racfaan qaadashada amarka\nHaddii aadan oggolaanin amarka waxaad xaq u leedahay in aad ka racfaan qaadatid, laakiin waa in weli ka tagtaa Sweden isla markaas. Racfaankaaga waa in ay helaan Wakaaladaha Socdaalka ugu dambeynta sadex todobaad oo la soo ogeysiinayo amarka.\nAkhri wax badan oo ku saabsan ka racfaan qaadashada amarka\nQorsheynta safarkaaga laabashada\nWaxaa lagaa rabaa in aad Sweden islamarkaas ka tagtid kadib markaad heshid amarka. Adiga ayaa masuul ka ah qorsheynta safarka noqoshadaada, oo helaya baasaboor ansax ah, iyo shuruudaha kale oo ku noqoshada wadankaaga asalka ah ama wadan kale marka aad haysatid oggolaanshaha dagananaanshaha. Wakaalada Socdaalka way taageeri kartaa iyo kugu caawin kartaa xiriiriada wadankaaga asalka ama diyaarinta safarka.\nAkhri wax badan ku saabsan ikhtiyaar ugu noqoshada\nHoyga, kaarka bangiga, iyo Kaarka Magangalya doonka\nSadex todobaad helida kadib amarka aadan markale ka racfaan qaadaneynin. Tani waxay la micna tahay in aadan markale laheyn xaquuqda hoyga ama taageerada dhaqaalaha ee Wakaalada Socdaalka. Tani waxay adiga ku quseyneysaa haddii aad tahay qof weyn oo aan la nooleyn caruurta ka yar 18 sanno jir da'da ah ama aa tahay masuulka.\nKa hor ka tagida Sweden waa in aad soo celisaa Kaarkaaga Magangalya Doonka (kaarka-LMA) ee Hay'ada Socdaalka. Haddii aad heshay kaarka bangiga ee ka imaanaya Wakaalada Socdaalka, waa in aad kala baxdaa lacagta akoonka iyo kaarka soo celisaa. Haddii aad ku noolaatay mid ka mid ah hoyada Wakaalada Socdaalka, waa in aad ka tagtaa hoyga oo soo celi furayaasha.\nDaryeelka caafimaadka iyo dugsiga\nIlaa maalinta aad ka tagto Sweden waxaad heleysaa isla xaquuqda ee adeega caafimaadka sida hore oo kale, laakiin ma heleysid wax magdhow dhaqaala ah oo daawooyinka ama daryeelka caafimaadka ah marka amarka ka tagida ay dhaqan gasho iyo xaquuqdaada taageerada dhaqaalaha ay dhacday muddadeedu.\nCarruurta waxay xaq u leeyihiin in ay dugsiga aadaan haddiiba ay Sweden joogaan.\nAkhri wax badan ee ku saabsan carruurta iyo magangalyada\nHaddii aadan u hogaansamin go'aanka\nHaddii aadan la shaqeynin adiga ka tagayo Sweden, Wakaalada Socdaalka waxaa laga yaabaa in ay go'aansadaan in ay kugu hayaan kormeerida ama xabsi kugu hayaan. Kormeerida micnaheeda waa in aad saxiixdaa sharciga Wakaalada Socdaalka iyo Booliska. Haddii lagu hayo xabsiga, waa in aaad joogtaa xarun xiran adiga oo sugaya bixitaanka.\nHaddii weli aadan xaq ulaheyn taageerada dhaqaalaha ee ka imaaneyso Wakaalada Socdaalka (tusaale. qoysaska carruurta leh), waxaad heleysaa kaalmo joogta ah oo la dhimay haddii aadan ka shaqeynin ka tagida wadanka.\nHaddii Wakaalada Socdaalka go'aansato in xoog loo baahanayo si loo fuliyo amarka, masuuliyada waxaa lagu wareejiyaa Booliska Swedish.\nAkhri wax badan oo ku saabsan waxa dhacayo haddii aadan u hogaansamin go'aanka\nDhacdooyin cusub diidmada kadib\nHaddii wax dhacaan waxay ka dhigtaa mid aan macquul aheyn in aad adigu ku laabatid, waa in aad soo ogeysiisaa Qeybtaada Soo dhaweynta. Wakaalada Socdaalka waxay tixgelineysaa joogitaanka ka xanibida mastaafurinta. Xanibaada noocaas waa in ay la macaamishaa macluumaadka cusub oo soo baxaya marka aad heshay go'aanka.\nAkhri waxbadan oo ku saabsan dhacdooyinka cusub


Q1aad sheekadii Hir-jacayl – dhugasho\nmaxamedsheekafguun Diseembar 20, 2019 sheekooyin\nQ1aad sheekadii Hir-jacayl\nHir-jacayl waa qiso ama hummaag mala’awaal ah, oo uu maskaxdiisa ka curiyay qoraaggu, ujeedka ama danta uu kalahaana waxaa weeye sida uu u muujin lahaa dhaqamo iyo caadooyin badan oo aynu caadaysanay kuwaas oo bulshada ku ah laf iyo dhabar-jab aad ah. Waa run Aabbuhu waa qofka ugu horreeya ee ay mas’uuliyad ka saaran tahay ubadkiisa waa halbeegga ay carruurtu ka hoga tusaalaystaan waana hoggaanka iyo hormuudka reerka.\nXaq wuxuu u leeyahay in uu ubadkiisa gaar ahaan gabdhaha uu ku bixiyo si sharaf iyo gobanimo leh, sidoo kale wuxuu xaq u leeyahay inuu ka hubiyo lammaanka ay gabadhu wadato, diintiisa, akhlaaqdiisa iyo waliba dabeecadihiisa xaq uma laha in uu u dooro dookha iyo rabitaanka gabadha.\nGabadhu waa qofka la rabo inay mustaqbal iyo reer bilawdo waa qofka ku dhaqmaysa kuna dhismaysa guriga ninka ay dooratay. Haddii loo daayo dookha iyo doonista iyo waliba damaca gabadha iyadba way taqaan ninka dhaqi kara iyo kii dumin karaba.\nQoys qurux badan wuxuu ku iman karaa heshiis laba is doortay. Waxaa igu kallifay inaan qalinka u qaato mawduucan oo ana u arko inuu yahay mawduuci u horreeyay ama baylah jirtay oo u baahnayd in laga hadlo bulshadana lagu wacyi galiyo si aynu u helno reero iyo qoysas dhisma oo dhama. war bixin inta ka ballaadhan, waxaad ugu tagi doontaa gudaha.\nSi degdeg ah ayaan u soo baraarugay, waxaana maqlay sawaxan iyo buuq badan kaas oo aan u adkaysan waayay si lama filaan ah baan u soo booday anoo gacmahayga indhaha ku masaxaya waxaan dhegta u raariciyay si aan u xaqiiqsado sawaxanka iyo alalaaska baxaya.\nWaxaan eegay dhankayga midig oo ay jiiftay xaaskaygu si aan bal u hubsado dareenkan bal in uu kali ii yahay iyo in ay waxaan maqlayo ila maqlayso iyadu. Se weyba hurudaa waliba si bilaa dareen ah. Waxaa ka muuqata hurdo kalsooni leh inay huruddo. Yaab!\nWaxyar dabadeed, ayaan u soo dhaqaaqay, dhanka qolka gabdhahayga anoo weli doonaya inaan xaqiijiyo waxa ay dhagtaydu maqashay, waa soo socday, waxaan soo gaadhay albaabkii qolka. Gudaha ayaan si degdeg ah u galay, waxaanse arkay hablihii oo iska hurda. Acuudu Billaah!\nTolow maxaan maqlay!, oo kaalay dhawaaqa inataa le’egi muxuu ahaa, mooji!. Waagii baa baryay anoo weli la yaaban hummaagii xalay ii baxay kaasoo u muuqday mid farxad galiyay naftayda. Waxaan subaxdii u yeedhay gabdhahayga iyo xaaskeyga anoo la wadaagay falkii riyadaa ahaa se runta u ekaa ee aan xalay arkay…\nXikmado Taariikhi ah